sagorsarker/bangla-wikipedia huggingface dataset:
ক্যালরিমিটার

যে যন্ত্রের সাহায্যে তাপ পরিমাপ করা হয়, তাকে ক্যালরিমিটার বলা হয়। বিজ্ঞানী রেনো একটি উন্নত ক্যালরিমিটার উদ্ভাবন করেন যাকে রেনোর ক্যালরিমিটার বলা হয়। এর তিনটি প্রধান অংশ থাকে- ক্যালরিমিটার, গেট ও বাষ্প উত্তাপক।
নিম্নোক্ত অংশগুলো নিয়ে ক্যালরিমিটার গঠিত:
এ যন্ত্রের প্রধান অংশ হচ্ছে একটি চোঙাকৃতির পাত্র, যাকে ক্যালরিমিটার বলে। সাধারণত পাত্রটি তামার তৈরি হয়। একটি বড় কাঠের বক্সে অপরিবাহী বস্তুর ওপর এটি বসানো হয়। ক্যালরিমিটারে একই পদার্থের তৈরি একটি নাড়ানি বা আলোড়ক থাকে। স্ট্যান্ডের সাহয্যে একটি থার্মোমিটার ঝুলানো হয় যার সাহায্যে ক্যালরিমিটারে রাখা তরলের তাপমাত্রা মাপা হয়। ক্যালরিমিটারের ঢাকনির মধ্যে থার্মোমিটার ও আলোড়ক প্রবেশ করানোর জন্য একটি ছিদ্র থাকে। ক্যালরিমিটারকে চারদিক বন্ধ একটি প্রকোষ্ঠে রাখা হয়।
ক্যালরিমিটার এবং বাষ্প উত্তাপক এর মাঝে একটি গেট থাকে। এটি ক্যালরিমিটার ও বাষ্প উত্তাপক এর মাঝে দেয়াল হিসাবে কাজ করে। প্রয়োজনমত গেটটিকে উপরে তুলে ক্যালরিমিটারকে বাষ্প উত্তাপকের নিচে আনা হয়।
বাষ্প উত্তাপকের সাহায্যে কোন ক্ষুদ্র বস্তুকে বাষ্পের প্রত্যক্ষ সংস্পর্শ ছাড়াই উত্তপ্ত করা যায়। বাষ্প উত্তাপকে একই অক্ষবিশিষ্ট দুটি তামার ফাপা চোঙ থাকে। চোঙ দুটির মধ্যবর্তী বায়ুপূর্ণ স্থানের দুমুখ বন্ধ এবং চোঙের উপরের দিকে একটি আগম নল ও নিচের দিকে একটি নির্গম নল লাগানো আছে। রাবার নল দিয়ে আগম নলটি একটি বয়লারের সাথে যুক্ত করা হয়। বয়লার থেকে বাষ্প আগম নল চোঙ দুটির মধ্যবর্তী স্থানে প্রবেশ করে এবং নির্গম নল দিয়ে বের হয়ে যায়। নলটির উপরের মুখ কর্ক দিয়ে বন্ধ করা থাকে এবং নিচের মুখে একটি ঢাকনি থাকে যা ইচ্ছামত সরানো যায়। কর্কের মধ্যে একটি ছিদ্র দিয়ে সুতার সাহায্যে কঠিন বস্তুটিকে ঝুলিয়ে রাখা হয় এবং অন্য একটি ছিদ্র দিয়ে থার্মোমিটারকে প্রবেশ করানো হয়। ফলে বস্তুটি বাষ্পের সংস্পর্শে না এসেও পরোক্ষভাবে উত্তপ্ত হয়।
কেল্টিক সভ্যতা

সেলটিক বা কেলটিকরা (ইংরেজি - "Celt"; উচ্চারণ - বা ) ছিল একজাতের ইন্দো-ইউরোপীয় জাতিগোষ্ঠী। জাতি আর ভাষাগতভাবে একই রকম বৈশিষ্ট্য সম্পন্ন অনেকগুলো কৌমসমাজকে একত্রে এই নামে অভিহিত করা হয়। এরা লৌহযুগ'এর সময়কালে এবং রোমান রাজত্বকালের ইউরোপ মহাদেশে বসবাস করত। এরা কেলটিক ভাষায় কথা বলত।
যে সংস্কৃতিকে প্রাক-কেল্টীয় বা প্রোটো কেলটিক হিসেবে সরাসরি ধরা যায় তা হল উর্নফিল্ড সংস্কৃতি; মধ্য ইউরোপে এই সংস্কৃতি জন্ম নেয় খ্রিষ্টপূর্ব দ্বিতীয় সহস্রাব্দের কাছাকাছি সময়ে এবং সেখান থেকে হালস্তাত সংস্কৃতি নামে এক লৌহযুগ-সংস্কৃতির জন্ম হয়(৮০৬-৪৫০) খ্রিষ্টপূর্বাব্দের মধ্যবর্তী সময়ে। অস্ট্রিয়ার হালস্তাত নামক এলাকায় এই সংস্কৃতির কিছু নিদর্শন আবিষ্কৃত হয়। তাই সেই অঞ্চলের নামানুসারে এই সংস্কৃতির নাম হালস্তাত সংস্কৃতি রাখা হয়। ৪৫০ খ্রিষ্টপূর্বাব্দ থেকে রোমান আগ্রাসনের পূর্ব পর্যন্ত) কেলটিক সভ্যতা ইউরোপ এবং আনাতোলিয়াপর্যন্ত বিস্তার লাভ করে। এরা মূলত উর্নফিল্ড'এর রাইস গ্রেভ কালচার এর মাধ্যমে নিজেদের সংস্কৃতির সূচনা ঘটায়।
কেল্টদের ভাষা এর প্রথম যে নিদর্শন টা পাওয়া যায় সেটা ছিল লেপটনিক ভাষা স্তম্ভ। যা মূলত ৬০০ খ্রিষ্টপূর্বাব্দ এর দিকে তৈরি.
বর্তমান কালে বেশ কিছু ভালো মানের প্রমাণ পাওয়া গেছে যে কেলটিক সভ্যতার যে আন্তঃমহাদেশিয় ভাষা সমুহ ছিল তারা মূলত বিভিন্ন স্তম্ভ আর জায়গার নাম থেকেই বোঝা যেত। তবে এই ক্ষেত্রে তারতেশিয়ান স্তম্ভ(৮০০-৭৫০)খ্রিষ্টপূর্বাব্দের যেটা কিনা পর্তুগাল আর স্পেন এর সীমান্তবর্তী প্রদেশ থেকে উদ্ধার করা হয়েছিল সেটা বর্তমানে আমাদের জানা মতে সবথেকে পুরনো নিদর্শন সেলটিক ভাষার।
ইন্সুলার কেলটিক ভাষা সমূহ মূলত অরহাম ইন্সক্রিপশান থেকে উদ্ধার করা হয়েছে তবে এর আগেও এই ভাষার অস্তিত্ব ছিল। তবে মূলত লিখিত ভাষার অস্তিত্ব পাওয়া যায় আইরিশ রিউনিক ভাষা থেকে যার সময়কাল ছিল ৮০০ খ্রিষ্টাব্দ কাল। প্রাসঙ্গিক বইপত্র সমূহ প্রথমদিক এর আইরিশ ভাষার Táin Bó Cúailnge (The Cattle Raid of Cooley), ১২শ শতক থেকে এখনও আছে সঠিক ভাবে।
পাকিস্তানের রাষ্ট্র ভাষা বাংলা না উর্দু?

"পাকিস্তানের রাষ্ট্র ভাষা: বাংলায় না উর্দু?" একটি পুস্তিকা, যা ১৫ সেপ্টেম্বর ১৯৪৭ তারিখে তমদ্দুন মজলিশের পক্ষ থেকে প্রকাশ করেন বাংলা ভাষা আন্দোলনের পথিকৃৎ প্রিন্সিপাল আবুল কাশেম। পাকিস্তানের স্বাধীনতা লাভের এক মাসের মধ্যে প্রকাশিত এই বইতে সমগ্র পাকিস্তানের একটি রাষ্ট্রীয় ভাষা হিসেবে বাংলা প্রবর্তনের দাবি জানানো হয়। এই বইটিতে জোরালোভাবে পূর্ব পাকিস্তানে বাংলা ভাষাকে শিক্ষার মাধ্যম, কোর্টের ভাষা এবং সরকারী অফিসগুলোতে ব্যবহারের ভাষা হিসাবে ব্যবহারের জন্য সমর্থন দেয়া হয়।
২ সেপ্টেম্বর ১৯৪৭ তারিখে ঢাকা বিশ্ববিদ্যালয়ের পদার্থ বিজ্ঞান বিভাগ অধ্যাপক আবুল কাশেমের নেতৃত্বে অন্যান্য কয়েকজন শিক্ষকের সম্বনয়ে তমদ্দুন মজলিশ প্রতিষ্ঠিত হয়। এই প্রতিষ্ঠানের পক্ষ থেকে 'পাকিস্তানের রাষ্ট্রভাষা: বাংলা না উর্দু?' নামে একটি পুস্তিকা প্রকাশ করা হয়, (পাকিস্তান রাষ্ট্রভাষা বাংলা না উর্দু?) ১৯৪৭ সালের ১৫ সেপ্টেম্বর তারিখে। পুস্তিকাটিতে ঢাকা বিশ্ববিদ্যালয়ের একজন বিশিষ্ট অধ্যাপক কাজী মোতাহের হোসেন, রাজনীতিবিদ, সাহিত্যিক এবং কলকাতার দৈনিক ইতিহাদের সম্পাদক আবুল মনসুর আহমেদ, এবং তদ্দুন মজলিশের প্রতিষ্ঠাতা অধ্যাপক আবুল কাশেমের লেখা মোট তিনটি নিবন্ধ ছিলো। 
অধ্যাপক কাজী মোতাহের হোসেন 'রাষ্ট্রভাষা এবং পূর্ব পাকিস্তানের ভাষা সমস্যা' (রাজ্য ভাষা এবং পূর্ব পাকিস্তানের ভাষা সমস্যা) শিরোনামে তার নিবন্ধে বাংলা ভাষাকে কিছু মানুষের হৃদয় এবং মন থেকে অপসারণের চেষ্টা করেন, তিনি উল্লেখ করেছেন যে মুসলিম শাসকদের যারা উদার পৃষ্ঠপোষকতার মাধ্যমেই বাংলা ভাষার বিকাশ হয়েছে এবং মুসলমানদের ব্যবহারের জন্য বাংলা একটি উপযোগী ভাষা। আবুল মনসুর আহমেদ ভাষা আন্দোলনের অর্থনৈতিক গুরুত্বের উপর প্রাধান্য দিয়ে তার 'বাংলা ভাষাই হবে আমাদের রাষ্ট্রভাষা' (বাংলা আমাদের রাষ্ট্র ভাষা করা আবশ্যক) নিবন্ধে। নিবন্ধে তিনি সতর্ক করেন যে উর্দু যদি পাকিস্তানের একমাত্র রাষ্ট্র ভাষা হিসাবে নির্ধারণ করা হয় তবে, পূর্ব পাকিস্তান শিক্ষিত মানুষ অশিক্ষিত হিসাবে বিবেচিত হবেন। 
'আমাদের প্রস্তাব' (আমাদের প্রস্তাব) শিরোনামে পুস্তিকার প্রথম নিবন্ধে, অধ্যাপক আবুল কাশেম ভাষা আন্দোলনের মৌলিক দাবিগুলোর বিষয়ে আলোকপাত করেছিলেন।
তার প্রবন্ধে তিনি বলেন যে- 
তিনি আরো মানুষের সাথে বিভিন্ন সমাবেশ করেন এবং বিভিন্ন শিক্ষা প্রতিষ্ঠানে মাতৃভাষার পরিবর্তে অন্য একটি ভাষা ব্যবহারে বাধ্য করার বিরুদ্ধে প্রতিবাদ জানাতে উদ্বুদ্ধ করেন এবং গভর্নর জেনারেল কাইদে আজম এবং অন্যান্য নেতারের বৈঠকে স্মার লিপি পাঠান। তিনি দেশের বিভিন্ন স্থানে একাধিক ব্যক্তির সাথে যোগাযোগ করেন এবং গণপরিষদের সদস্যদের কাছে প্রতিনিধি পাঠিয়ে বাংলা ভাষার এই দাবিটি সমর্থন জানানোর প্রস্তাব করেন। এছাড়া তিনি সকলকে এই আন্দোলনে যোগ দিয়ে এটিকে আরও শক্তিশালী এবং অপরাজেয় করার আহ্বান জানান।
পুস্তিকা কেবলমাত্র ভাষা আন্দোলন জন্য যুক্তিগুলো মানুষের কাছে উপস্থান করেননি বরং বাংলাকে রাষ্ট্রভাষা হিসাবে ব্যবহার করার জন্য একটি সক্রিয় আন্দোলনেরও ইঙ্গিত দেন।
যান্ত্রিক শক্তি

যান্ত্রিক শক্তি হলো সেই শক্তি, যা কোনো বস্তু তার স্থির অবস্থান বা গতিশীল অবস্থার জন্য লাভ করে​। কাজেই, যান্ত্রিক শক্তিকে দুইভাগে প্রধানত বিভক্ত করা যায়। যথা- স্থিতিশক্তি ও গতি শক্তি। স্থিতি শক্তির উদাহরণ হল ইট উপরে উঠানো বা গুলতি দিয়ে আম পারা। গতি শক্তি এর উদাহরণ হল দৌড়ানো বা গাড়ি চালানো।
শক্তি হলো একটি স্কেলার রাশি এবং যান্ত্রিক শক্তি হলো গতি শক্তি এবং বিভব শক্তির যোগফল :
formula_1
বিভব শক্তি "' U" মাধ্যাকর্ষণ বা অন্য কোনো বল দ্বারা অধীনস্থ বস্তুর অবস্থানের উপর নির্ভর করে । কোনো বস্তুর মহাকর্ষীয় বিভব শক্তি বস্তুর ওজন "W"-এর সমান । কাজেই কোনো ওজন W এবং বস্তুটি পৃথিবী পৃষ্ঠ থেকে h উচ্চতায় অবস্থান করলে:
formula_2
স্বাভাবিক অবস্থান বা অবস্থা থেকে পরিবর্তন করে কোনো​ বস্তুকে অন্য কোনো​ অবস্থান বা অবস্থায় আনলে বস্তু কাজ করার যে সামর্থ্য অর্জন করে, তাকে বিভব শক্তি বলে। যেমন, টেবিলের উপর রাখা একটি বই একটু সরিয়ে দিলে বইয়ের মাঝে বিভব শক্তি জমা হবে। একে স্থিতি শক্তিও বলা হয়ে থাকে।
কোন গতিশীল বস্তু তার গতির জন্য কাজ করার যে সামর্থ্য লাভ করে, তাকে গতি শক্তি বলে। যেমন, একটি চলমান বাইসাইকেল কোনো ভ্যানকে ধাক্কা দিলে ভ্যান একটু হলেও সরে যাবে। এর কারণ সেই সাইকেলে জমা হওয়া গতি শক্তি।
মাধ্যমিক পদার্থবিজ্ঞান বই (অধ্যায়-৪; পৃষ্ঠা ১০০থেকে১০৬)
এমির কুস্তুরিৎসা

এমির নেমানিয়া কুস্তুরিৎসা (সার্বিয় সিরিলিক বর্ণমালায়: Емир Немања Кустурица, লাতিন বর্ণমালায়: Emir Nemanja Kusturica) (জন্ম: ২৪শে নভেম্বর, ১৯৫৪) প্রখ্যাত সার্বীয় চলচ্চিত্রকার, অভিনেতা এবং সঙ্গীতশিল্পী। আন্তর্জাতিক পরিমণ্ডলে মূলত তার পূর্ণদৈর্ঘ্য সিনেমাগুলোর জন্য সুপরিচিত। কান চলচ্চিত্র উৎসবে দুই বার সর্বোচ্চ পুরস্কার পাল্ম দর অর্জন করেছেন, প্রথম বার "হোয়েন ফাদার ওয়াজ অ্যাওয়ে" এবং পরের বার "আন্ডারগ্রাউন্ড"-এর জন্য। এছাড়া তিনি ফরাসি অর্ডার "Ordre des Arts et des Lettres"-এর কমান্ডার পদবী লাভ করেছেন।
২০০০-এর দশকের মাঝামাঝি সময় থেকে কুস্তুরিৎসার প্রধান বাসস্থান সার্বিয়ার "মোকরা গোরা" অঞ্চলের Drvengrad নামক একটি গ্রাম। এই ঐতিহাসিক গ্রামের কিছু অংশ তার "লাইফ ইজ আ মিরাকল" সিনেমার জন্য পুনর্নির্মাণ করেছিলেন।
কুস্তুরিৎসার প্রথম নাম "এমির" প্রধানত একটি মুসলিম নাম যা আরবি "আমির" শব্দ থেকে এসেছে। তার বাবা "মুরাত কুস্তুরিৎসা" ছিলেন একজন ধর্মনিরপেক্ষ বসনীয় মুসলিম। কিন্তু ২০০৫ সালে এমির সার্বীয় অর্থোডক্স চার্চে ব্যাপটিজম গ্রহণ করার মাধ্যমে নেমানিয়া কুস্তুরিৎসা নামটি গ্রহণ করেন এবং খ্রিস্টান অর্থোডক্স চার্চের একজন সদস্য হন। অনেকে তার এই সিদ্ধান্তকে বসনীয় মুসলিম ঐতিহ্যের প্রতি চূড়ান্ত বিশ্বাসঘাতকতা হিসেবে আখ্যায়িত করলে প্রত্যুত্তরে নেমানিয়া বলেন,
প্রুটেনীয় তালিকা

প্রুটেনীয় তালিকা (ইংরেজি ভাষায়: Prutenic Tables, লাতিন ভাষায়: Tabulae prutenicae, জার্মান ভাষায়: Prutenische oder Preußische Tafeln) মধ্যযুগের একটি তারা তালিকা বা এফিমেরিস যা এরাসমুস রাইনহোল্ড ১৫৫১ সালে প্রকাশ করেন। একে অনেক সময় প্রুশিয়ার ডিউক আলবার্টের নামে প্রুশীয় তালিকা বলা হয়। আলবার্ট তালিকাটি নির্মাণ ও প্রকাশের ব্যাপারে রাইনহোল্ডকে আর্থিক সহায়তা দিয়েছিলেন। রাইনহোল্ড এই তালিকাটি তৈরি করেছিলেন নিকোলাউস কোপের্নিকুসের যুগান্তকারী গ্রন্থ "De revolutionibus orbium coelestium" (১৫৪৩) অনুসারে যা সৌরকেন্দ্রিক মতবাদের মূলভিত্তি প্রতিষ্ঠিত করেছিল। ডিউকের জন্মদিন অর্থাৎ ১৪৯০ সালের ১৭ই মে শনি গ্রহ যে অবস্থানে ছিল সেটিকেই রাইনহোল্ড নমুনা বিন্দু হিসেবে ব্যবহার করেছেন। তার উদ্দেশ্য ছিল প্রুটেনীয় তালিকার মাধ্যমে পূর্বতন "আলফোনসীয় তালিকা" প্রতিস্থাপন করা। তালিকাটি এমনভাবে করেছিলেন যাতে আলফোনসীয় তালিকার সাথে পরিচিত আলমানাক নির্মাতারা খুব সহজেই প্রুটেনীয় তালিকা দিয়ে আরও ভালভাবে কাজ চালিয়ে নিতে পারেন।
প্রুশীয় তালিকা প্রকাশের পর আলফোনসীয় তালিকার উপর ভিত্তি করে আরও কিছু এফিমেরিস মুক্তি পেয়েছিল। আর তখনও ইউরোপ জুড়ে কোপের্নিকুসের সৌরকেন্দ্রিক মডেল গ্রণযোগ্যতা পায়নি। কিন্তু জাতিগত অহংকারের কারণে প্রুটেনীয় তালিকা জার্মানভাষী দেশগুলোতে বিপুল জনপ্রিয়তা পায়। আর প্রুটেনীয় তালিকা যেহেতু কোপের্নিকুসের গাণিতিক পদ্ধতির মাধ্যমেই গ্রহ-তারার অবস্থান চিহ্নিত করে সেহেতু এই সুযোগে কোপের্নিকুসের পদ্ধতির সাথে সমগ্র ইউরোপ পরিচিত হয়ে ওঠে। টলেমির বিপরীতে কোপের্নিকুসও যে একজন সুদক্ষ গণিতবিদ ও জ্যোতির্বিদ তা সমগ্র পুণ্য রোমান সম্রাজ্যে প্রতিষ্ঠিত করতে প্রুটেনীয় তালিকার বিশেষ ভূমিকা ছিল। এক সময় ৩০০ বছর ধরে ব্যবহৃত হয়ে আসা আলফোনসীয় তালিকা প্রুটেনীয় তালিকা দিয়ে সম্পূর্ণ প্রতিস্থাপিত হয়ে যায়।
পোপ গ্রেগরি ১৩-র অধীনে "ক্রিস্টোফার ক্লাভিয়ুস" বর্ষপঞ্জি সংস্কার করতে গিয়ে রাইনহোল্ডের প্রুটেনীয় তালিকা এবং কোপের্নিকুসের গবেষণাকেই ভিত্তি হিসেবে গ্রহণ করেছিলেন। নাবিক ও সমুদ্র অভিযাত্রীরাও এই তালিকা প্রচুর ব্যবহার করতেন। এরও কয়েক দশক পরে বর্তমান চেক প্রজাতন্ত্রের প্রাগ শহরে ট্যুকো ব্রাহে এবং ইয়োহানেস কেপলার ব্রাহের সারা জীবনের পর্যবেক্ষণের উপর ভিত্তি করে রুডলফীয় তালিকা প্রণয়ন করেন। তখন রুডলফীয় তালিকাই হয়ে উঠে সবচেয়ে নিখুঁত ও গ্রহণযোগ্য তালিকা। কেপলার ব্রাহের কাজ সম্পূর্ণ করে ১৬২৭ সালে প্রকাশ করেছিলেন।
আধুনিক যুগে "ওয়েন জিঞ্জারিশ" কোপের্নিকুসের "De revolutionibus" বইয়ের একটি সংষ্করণ হাতে পান যা রাইনহোল্ড নিজে ব্যবহার করেছিলেন। এতে রাইনহোল্ডের লেখা অনেক মন্তব্য সংযুক্ত ছিল। এই বইয়ের মাধ্যমেই জিঞ্জারিশ কোপের্নিকুসের প্রকাশনার পর কয়েক দশকে কীভাবে তা ইউরোপের বিভিন্ন অংশে ছড়িয়ে পড়েছিল সে নিয়ে গবেষণা করতে সক্ষম হন। তিনি এই গবেষণার কাহিনী ও ফলাফল এবং কোপের্নিকুসের মতবাদ ও পদ্ধতি প্রচারে রাইনহোল্ডের প্রুটেনীয় তালিকার ভূমিকা বিস্তারিত লেখেন তার "The Book Nobody Read: Chasing the Revolutions of Nicolaus Copernicus" (২০০৪) নামক বইয়ে।
জোদাএইয়ে নাদের আয সিমিন

জোদাএইয়ে নাদের আয সিমিন (ফার্সি:جدایی نادر از سیمین) ২০১১ সালে মুক্তি পাওয়া ইরানি চলচ্চিত্র। ২০১২ সালে একাডেমী পুরস্কার পেয়েছে সেরা বিদেশী ভাষার চলচ্চিত্র বিভাগে। চলচ্চিত্রটির পরিচালনা এবং কাহিনি ‎‎লিখেছেন আসগর ফরহাদি। চলচ্চিত্রটিতে অভিনয় করেছে লেইলা হাতামি, পেয়মান মোয়াদি, সাহেব হুসাইনি, সারেহ বায়াত এবং সারিনা ফারহাদি।
নাদের এবং সিমিন বিবাহিত মধ্যবিত্ত সুখী পরিবার । তাদের ১৪ বছরের বিবাহিত জীবন এবং তারমেহ নামে তাদের ১১ বছরের একটি মেয়ে রয়েছে । সিমিন আরও ভাল জীবন যাপন করার জন্য তেহরান ছেড়ে বিদেশে পাড়ি জমাতে চায় নাদের আর তারমেহকে নিয়ে । কারণ সিমিন চায় না তারমেহ এরকম পরিবেশে বেড়ে উঠুক । কিন্তু নাদের তার বাবা যে কিনা আলৎসহাইমারের রোগে আক্রান্ত তাকে ছেড়ে কোথাও যেতে চায় না । নাদের যখন তেহরান ছাড়তে অনিচ্ছুক সিমিন তখন নাদেরকে ডিভোর্স দেয়ার সিদ্ধান্ত নেয় এবং ডিভোর্স এর আবেদন করে । কিন্তু পারিবারিক আদালত সমস্ত কিছু পরীক্ষা করে সিমিনের ডিভোর্সের আবেদন নাকোচ করে দেয় কারণ আদালত ডিভোর্স দেয়ার পেছনে তেমন কোন কারণ খুঁজে পায় না । এতে সিমিন তার মেয়ে তারমেহ এবং নাদেরকে ছেড়ে তার বাবা-মায়ের কাছে চলে যায় । এভাবেই বিভিন্ন ঘটনা, দুর্ঘটনা এবং মানসিক দ্বন্দ্বের মধ্যে দিয়ে চলচ্চিত্রটি পারিবারিক জীবনের কিছু কঠিন বাস্তব চিত্র তুলে ধরেছে ।
২০১১ সালের ৯ ফেব্রুয়ারি, তেহরানে ২৯তম ফাজর আন্তর্জাতিক চলচ্চিত্র উৎসবে এই চলচ্চিত্রটির প্রদর্শনী হয় । ৬ দিন পর '৬১ তম বার্লিন আন্তর্জাতিক চলচ্চিত্র উৎসবেও ছবিটির প্রদর্শনী হয়।
২০১৪ সালের ১৭ এপ্রিল পর্যন্ত "আ সেপারেশন" সারা বিশ্বে ২২ মিলিয়ন মার্কিন ডলার আয় করে। চলচ্চিত্রটির বাজেট ছিল ৫০০,০০০ ডলার।
বজলুর রহমান

বজলুর রহমান (৩ আগস্ট ১৯৪১ - ২৬ ফেব্রুয়ারি ২০০৮) বাংলাদেশের প্রখ্যাত সাংবাদিক এবং মুক্তিযোদ্ধা। তিনি ২০১২ সালে সাংবাদিকতায় বিশেষ অবদানের জন্য স্বাধীনতা পদক লাভ করেন।
বজলুর রহমানের জন্ম ১৯৪১ সালের ৩ আগস্ট ময়মনসিংহ জেলার ফুলপুর থানার চরনিয়ামতপুর গ্রামে। তিনি শেরপুর জেলার গণবর্দী স্কুল থেকে ১৯৫৬ সালে ম্যাট্রিক, ময়মনসিংহ জেলার আনন্দমোহন কলেজ থেকে ১৯৫৮ সালে আইএ, বরিশালের ব্রজমোহন কলেজ থেকে ১৯৬১ সালে বিএ এবং ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ ডিগ্রি লাভ করেন।
বজলুর রহমান ১৯৬১ সালে সহকারী সম্পাদক হিসেবে সংবাদে যোগদান করেন এবং শুরু হয় সাংবাদিকতা। কিছুদিন পর তিনি সংবাদের সম্পাদকের দায়িত্ব লাভ করেন। আমৃত্যু তিনি এ পদে দায়িত্ব পালন করেছেন। এ ছাড়া তিনি সাপ্তাহিক একতার সম্পাদক ছিলেন। দৈনিক ইত্তেফাকে কিছুদিন কাজ করেছেন। তার অংশগ্রহণ ছিলো মুক্তিযুদ্ধ, বাষট্টির ছাত্র আন্দোলন, ছেষট্টির ৬ দফা আন্দোলন, আটষট্টি-ঊনসত্তর-সত্তরের গণঅভ্যুত্থান, একাত্তরের অসহযোগ আন্দোলন, জাতির জনক বঙ্গবন্ধুকে হত্যার পর সামরিক শাসনবিরোধী আন্দোলন, নব্বইয়ের স্বৈরাচারবিরোধী আন্দোলনে। তত্ত্বাবধায়ক সরকারের সময়ে অনিয়ম, গণতন্ত্রবিরোধী কর্মকাণ্ডের বিরুদ্ধেও দৃঢ় অবস্থান নিয়েছিলেন তিনি। ১৯৬২ সালে তিনি ছিলেন ঢাকা বিশ্ববিদ্যালয়ের ছাত্র। তখন তিনি সক্রিয়ভাবে অংশ নেন শিক্ষা কমিশনবিরোধী আন্দোলনে। এছাড়া ১৯৬৬ সালে বঙ্গবন্ধু শেখ মুজিবুর রহমান পূর্ববাংলার মুক্তিসনদ ৬ দফা দাবি ঘোষণা করার পর বজলুর রহমান তা সক্রিয়ভাবে সমর্থন এবং এর পক্ষে সামগ্রিক জনমত গঠনে প্রচারাভিযান চালান। তিনি বাসসের পরিচালনা পরিষদের সদস্য ছিলেন। এছাড়া প্রেস ইনস্টিটিউট, প্রেস কাউন্সিলসহ বিভিন্ন প্রতিষ্ঠানের সঙ্গে জড়িত ছিলেন।
বজলুর রহমান ২০০৮ সালের ২৬ ফেব্রুয়ারি মারা যান।
সাংবাদিকতায় অসাধারণ অবদানের জন্য ২০১২ সালে বাংলাদেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।
মালপোয়া

মালপোয়া একধরনের ভারতীয় উপমহাদেশীয় মিষ্টি পিঠা জাতীয় খাবার যা ভারতবর্ষের পশ্চিমবঙ্গ, ওড়িশা, বিহার ও মহারাষ্ট্রে জনপ্রিয়। মালপোয়া সাধারণতঃ ভাজা মিষ্টি, কিন্তু শুকনো বা রসালো হতে পারে। ওড়িশার ও আহমেদাবাদের জগন্নাথ মন্দিরে জগন্নাথদেবকে সকালের পূজার জলখাবার বা "সংকল্প ধুপ" ভোগ এবং সন্ধ্যা-আরতির ভোগ বা "সাঁঝধুপ" হিসাবে নানা রকম মালপোয়া (যেমন বড়া আমালু, সানা আমালু) উৎসর্গ করা হয়। পশ্চিমবঙ্গের নদীয়ায় অবস্থিত রাজাপুরের জগন্নাথ মন্দিরেও মালপোয়া ভোগ দেয়ার রীতি আছে।
বৈদিক যুগে আর্যদের দ্বারা ব্যবহৃত সবচেয়ে ঊর্বর ফসল ছিলো বার্লি। সে সময় আপুপা নামের একধরনের মিষ্টান্ন প্রস্তুত হতো, যেক্ষেত্রে বার্লির ময়দা হয় ঘি ভাজা হত কিংবা জলে সিদ্ধ করা হত, এবং পরে তা মধুতে চোবানো হত। বর্তমানে মালপোয়া তৈরিতেও অনুরূপ উপকরণ ও পদ্ধতি অনুসরণ করা হয়।
নানা জায়গার নানা রকম মালপোয়া আছে। পশ্চিমবঙ্গ ও ওড়িশার মালপোয়া সাধারণত কম মিষ্টি 
পাকা কলা বা নারকেলের মধ্যে চালগুঁড়া বা আটা ও চিনি দুধ বা ক্ষীর ও জল মিশিয়ে মালপোয়ার প্রাথমিক মিশ্রণ প্রস্তুত হয়। তারপর তার উপরে নানা রকমের মাল মশলা যেমন লবঙ্গ এলাচ ইত্যাদি যোগ করা হয়। তারপর ভাজা হয়। বিহারের মালপোয়ায় ভাজার আগেই অনেক চিনি দিয়ে শুকনো মিষ্টি হসাবে তৈরি হয়। বাংলা ও ওড়িশাতে ভাজার পরে মিষ্টি রসে সিক্ত করে রসের মিষ্টি হিসাবে পরিবেশন করা হয়। অনেক সময় কলার বদলে আনারস বা আমের মালপোয়া বানানো হয়।
উত্তর ভারত বিশেষ করে উত্তরপ্রদেশ ও রাজস্থানের মালপোয়াতে কোন ফল থাকে না। উপর্যুক্ত মাল মশলা (ময়দা, চালের গুঁড়ো, দুধ, চিনি) ছাড়াও অনেক সময় দই যোগ করে খানিকক্ষণ গেঁজিয়ে নেওয়া হয় তারপর ফেনাওয়ালা প্যানকেকের মত ভাজা হয় যার কিনারা থাকে মুচমুচে আর মাঝখানটা নরম। তারপর মিষ্টি রসে ডুবিয়ে রাখা হয়। ওড়িশি মালপোয়া(আমালু)র প্রস্তুতিতেও দই ব্যবহার হয়ে থাকে।
বরেন্দ্র

বরেন্দ্র বা বরিন্দ বাংলার একটি ঐতিহাসিক এবং ভৌগোলিক অঞ্চল, যা প্রাচীন বাংলার পুণ্ড্র এবং গৌড় রাজ্যের অংশ ছিলো, বর্তমান বাংলাদেশের রাজশাহী, রংপুর এবং পশ্চিমবঙ্গের মালদহ বিভাগের অংশবিশেষ নিয়ে গঠিত। আজও বাংলাদেশের বগুড়া, দিনাজপুর, গাইবান্ধা, রাজশাহী, রংপুর, নাটোর, নওগাঁ এবং পশ্চিমবঙ্গের মালদা, উত্তর দিনাজপুর এবং দক্ষিণ দিনাজপুর জেলার এক বিস্তীর্ণ অঞ্চলকে বিশেষ লাল রঙের ভূমি প্রকৃতির ও তার বিশেষ বৈশিষ্ট্যের জন্যে দেশীয়ভাবে বিভিন্ন নামে ডাকা হয় (যেমন খিয়াড়)। আর এসব এলাকা আজও বাংলার বরেন্দ্রভূমির সাংস্কৃতিক বৈশিষ্ট্য বহন করে।
আলেকজান্ডার কানিংহামের মতে, বরিন্দের সীমানা পশ্চিমে গঙ্গা ও মহানন্দা, পূর্বে করতোয়া, দক্ষিণে পদ্মা আর উত্তরে কুচবিহার এবং তেরাই-এ মাঝে ছিল।
দৈত্যরাজ বলির পত্নী সুদেষ্ণার গর্ভে দীর্ঘতমা মুনির ঔরসে অঙ্গ, বঙ্গ, কলিঙ্গ, ওড্র এবং পুন্ড্র নামে পাঁচটি ক্ষেত্রজ পুত্র জন্মায়। তারা প্রত্যেকে স্বনামখ্যাত এক একটি রাজ্য স্থাপন করেন।মালদহ জেলার অন্তর্গত পান্ডুয়া নগরের চার পাশের স্থান পুন্ড্রের অধিকারভুক্ত ছিল। তার নাম থেকেই একে পৌন্ড্র এবং এর রাজধানীকে পৌন্ড্রপট্টন বলা হত। কালক্রমে বরেন্দ্র নামের একজন ক্ষত্রিয় পৌন্ড্র রাজ্য জয় করে এই রাজ্যের নাম বরেন্দ্রভূমি রাখেন। যদিও বেশিরভাগ ঐতিহাসিকের মতানুসারে পুন্ড্রের আসল অবস্থান ছিল অধুনা বাংলাদেশের বগুড়া জেলার অন্তর্গত মহাস্থানগড় নগরে। 
কালক্রমে এই ভূমি মগধ সাম্রাজ্যের অধীনে ক্ষত্রিয়শূন্য হয়। বৌদ্ধদের প্রাধান্যের সময় পালবংশীয় রাজারা মগধরাজ্যের অধীনে এখানে রাজত্ব করতেন। সেই সময়ে পৌন্ড্রপট্টনের নাম পান্ডুয়া, গৌরবনগরের নাম গৌড়, এবং বাকি বরেন্দ্রভূমির নাম বরিন্দ হয়েছিল।
মদনপাল এই বংশের শেষ রাজা।তার পত্নী মন্ত্রীর সহযোগে বিষপ্রয়োগে স্বামী-হত্যা করেছিলেন। কিন্তু সেনাপতি শূরসেন নামক বৈদ্য সেই দুষ্টা রাণী সহ মন্ত্রীকে বন্দী করে অগ্নিতে দগ্ধ করেন এবং মৃত রাজার কোন সন্তান না থাকায় নিজেই রাজা হন।
তখন থেকে গৌড়ে বৈদ্যরাজ্য (সেন) স্থাপিত হল; কিন্তু বাকি বরিন্দ ভূমির উত্তর ও পূর্বপ্রান্তে তখনও পালবংশীয় কোন কোন রাজার আধিপত্য ছিল। বৈদ্যরাজগণ ক্রমে ক্রমে পালরাজ্য ধ্বংস করে সমস্ত বরেন্দ্র অধিকার করেছিলেন।
১৭৬৫ সালে পরবর্তীতে দিওয়ানী প্রাপ্ত ইষ্ট ইন্ডিয়া কোম্পানী কর্তৃক বিভাজিত হয়ে ‘রাজশাহী বিভাগ’ হলে সে সময় সমগ্র বাংলার উত্তর-পশ্চিমাঞ্চল নিয়ে গঠিত আটটি জেলা এই রাজশাহী বিভাগের অন্তর্ভুক্ত ছিল। সেগুলি হল ১। দার্জিলিং ২।জলপাইগুড়ি ৩। মালদহ ৪। দিনাজপুর ৫। রংপুর ৬। বগুড়া ৭। পাবনা এবং ৮। বৃহত্তর রাজশাহী জেলা সমূহ (রাজশাহী, নাটোর, নওগাঁ, চাঁপাইনবাবগঞ্জ)।
বরেন্দ্র বিদ্রোহ
রুডলফীয় তালিকা

রুডলফীয় তালিকা (ইংরেজি ভাষায়: Rudolphine Tables, লাতিন ভাষায়: Tabulae Rudolphinae) হলো নক্ষত্র এবং গ্রহের অবস্থানের তালিকা যা জার্মান জ্যোতির্বিদ ইয়োহানেস কেপলার ডেনীয় পর্যবেক্ষণমূলক জ্যোতির্বিদ ট্যুকো ব্রাহের উপাত্তের উপর ভিত্তি করে ১৬২৭ সালে প্রকাশ করেছিলেন। ১৬০১ সালের সেপ্টেম্বরে ট্যুকো ব্রাহে পুণ্য রোমান সম্রাট রুডলফ ২-এর কাছে যে নতুন প্রকল্পের প্রস্তাব রেখেছিলেন তার সহযোগী হিসেবে কেপলারকে একটি চাকরি জুটিয়ে দেন। এই প্রকল্পের কাজ ছিল কোপের্নিকুসোর উপাত্তের উপর ভিত্তি করে এরাসমুস রাইনহোল্ডের করা প্রুটেনীয় জ্যোতিষ্ক তালিকাকে প্রতিস্থাপন করার জন্য একটি নতুন তালিকা প্রণয়ন। ট্যুকোর উপাত্তের ভিত্তিতে কেপলার নতুন তালিকাটি প্রণয়ন করেন, রুডলফ ২-এর সম্মানে যার নাম রাখা হয় রুডলফীয় তালিকা।
ট্যুকো সে সময়কার সবচেয়ে নিখুঁত জ্যোতির্বৈজ্ঞানিক পর্যবেক্ষণের দাবীদার ছিলেন। তিনি চেয়েছিলেন তার উপাত্তের ভিত্তিতে একটি নতুন তারা তালিকা হোক। কেপলার এই তালিকার তারা এবং গ্রহগুলোর অবস্থানের গণনা করেন ট্যুকোর উপাত্ত, কোপের্নিকুসের সৌরকেন্দ্রিক মতবাদ এবং নিজের গ্রহদের উপবৃত্তীয় কক্ষপথের মডেল একসাথে করে। পাশাপাশি সে সময় গণিতের লগারিদম ব্যবস্থা গড়ে ওঠার কারণে হিসাবে ভুলের পরিমাণ কমে আসে।
ইউট্রাকুইজম

খ্রিস্টান ধর্মে ইউট্রাকুইজম (ইংরেজি ভাষায়: Utraquism) হচ্ছে একটি অন্যতম প্রধান ডগমা, এবং হাসাইটস (চেক ধর্ম সংস্কারক ইয়ান হুস এর অনুসারীবৃন্দ, Hussites) বা ক্যালিক্সটাইনদের (Calixtines) চারটি প্রধান আর্টিকেলের একটি। ১৪১৪ সালে ইউনিভার্সিটি অফ প্রাগের দর্শনের অধ্যাপক ইয়াকোব (Jacob of Mies) এই ডগমার পত্তন ঘটিয়েছিলেন। ইয়ান হুস নিজে এর লেখক বা প্রবর্তক কোনটিই নন। হুস নিজেও প্রাগের অধ্যাপক ছিলেন এবং অক্সফোর্ডের একজন ডক্টরেট ডিগ্রিধারীর ধ্যান-ধারণা প্রাগের ব্যাচেলর পর্যায়ের ছাত্রদের শেখাচ্ছিলেন। এটি ইউট্রাকুইজমের উৎপত্তির একটি কারণ।
সংক্ষেপে এই ডগমার সারকথা হচ্ছে: মুক্তি পাওয়ার জন্য সে যখন চায় তখনই রুটি এবং ওয়াইনের মাধ্যমে তার হলি কম্যুনিয়ন করার অধিকার থাকতে হবে। এতে হাসাইট নেতাকে স্বর্গীয় মনে করা হয়। এই ডগমার দাবী ছিল প্রতিটি কনগ্রিগেশনে রুটি এবং ওয়াইন দুটোর মাধ্যমেই ইউক্যারিস্ট তথা পুণ্য কম্যুনিয়নের ব্যবস্থা থাকতে হবে।
অতিনবতারা ১৬০৪

অতিনবতারা ১৬০৪ (ইংরেজি ভাষায়: Supernova 1604 বা SN 1604) একটি অতিনবতারা যা আকাশগঙ্গা ছায়াপথে সর্পধারী তারামণ্ডলে দেখা গিয়েছিল। এর অন্য নাম কেপলারের অতিনবতারা, "কেপলারের নবতারা" এবং এমনকি "কেপলারের তারা"। ২০১২ সালের ফেব্রুয়ারি পর্যন্ত গৃহীত উপাত্তের ভিত্তিতে বলা হয়েছে এটি আমাদের ছায়াপথের ভেতর ঘটা শেষ অতিনবতারা যা আমরা পর্যবেক্ষণ করতে পেরেছি। পৃথিবী থেকে মাত্র ৬ কিলোপারসেক বা ২০,০০০ আলোকবর্ষ দূরে এই বিস্ফোরণটি ঘটেছিল। বিস্ফোরণের সময় এটি খালি চোখে দেখা গিয়েছিল, আকাশের অন্য সব তারা এবং একমাত্র শুক্র গ্রহ বাদে অন্য সকল গ্রহের চেয়ে এর উজ্জ্বলতা বেশি ছিল। দিনের বেলা প্রায় ৩ সপ্তাহেরও বেশি সময় ধরে এটি আকাশে দেখা গিয়েছিল। অতিনবতারাটি প্রথম আবিষ্কার করা হয় উত্তর ইতালি থেকে ১৬০৪ সালের ৯ই অক্টোবর। কেপলার এর পর্যবেক্ষণ শুরু করেন ১৭ই অক্টোবর। এটি নিয়ে একটি আলাদা বই-ই লিখে ফেলেছিলেন তিনি যে কারণে তার নামেই এর নাম রাখা হয়েছে।
এর আগে ১৫৭২ সালে ট্যুকো ব্রাহে অতিনবতারা ১৫৭২ খুব ভালভাবে পর্যবেক্ষণ করেছিলেন। সেটিও ছিল আকাশগঙ্গার ভেতরে। এরপর আমাদের ছায়াপথে এখন পর্যন্ত আর কোন অতিনবতারা দেখা যায়নি যদিও অন্যান্য ছায়াপথে অনেক অতিনবতারা বিস্ফোরণ পর্যবেক্ষণ করা হয়েছে। কেপলারের নবতারার অবশিষ্টাংশটি এখনও পর্যবেক্ষণ করা যায়, জ্যোতির্বিজ্ঞানে এখনও একে নিয়ে অনেক গবেষণা হয়।
বাণরাজা

বাণরাজা (Rigel, বিটা ওরি) কালপুরুষ নক্ষত্রমন্ডলের সবচেয়ে উজ্জ্ব্ল এবং পৃথিবীর আকাশে সপ্তম উজ্জ্ব্লতম তারা। এর দৃশ্যমান ০.১৮। যদিও একে 'বিটা' বলা হয় কিন্তু এই তারাটি অধিক সময় আর্দ্রা (Betelgeuse) হতে উজ্জ্ব্ল দেখায়। ১৯৪৩ সাল থেকে এই তারকার বর্ণালি স্থিতিশীল থাকায় একে কেন্দ্র করে অন্যান্য তারাগুলোকে শ্রেণীবদ্ধ করা হয়। 
বাণরাজা সৌরমন্ডল থেকে ৮৬০ আলোকবর্ষ দূরে অবস্থিত। এটি একটি নীল অতিদানব তারা । এর ভর সূর্যের ভরের ২৪গুণ ও উজ্জ্বলতা সূর্যের উজ্জ্বলতার ৮৫,০০০ গুণ এবং ব্যাসার্ধ সূর্যের ব্যাসার্ধের ৭১ গুণ। বাণরাজা নির্গত গ্যাস বলয় দ্বারা বেষ্টিত হয়ে আছে। এটি ঘটে যখন একটি লাল অতিদানব তারা নীল অতিদানব তারায় পরিনত হয়। লাল অতিদানব তারার ধীর গতির নাক্ষত্রিক বায়ু মন্ডল ও নীল অতিদানব তারার দ্রুত গতির নাক্ষত্রিক বায়ু মন্ডলের সংঘর্ষের ফলে এই বলয় তৈরি হয়।
বাণরাজা জগৎ তিনটি তারার সমন্বয়ে গঠিত। কেউ কেউ অবশ্য মনে করেন যে, বাণরাজা জগৎ চারটি তারার সমন্বয়ে গঠিত। তবে এরূপ ভুল ধারণা হওয়ার কারণ হতে পারে যে, বাণরাজা তারার পৃষ্ঠতলের অনিয়মিত স্পন্দন। 
\end{align}</math></ref>
গোয়েন্দা সংস্থা

গোয়েন্দা সংস্থা(ইংরেজি:intelligence agency) বিভিন্ন দেশের সরকারি বিশেষায়িত সংস্থা যা আইন প্রয়োগে, জাতীয় নিরাপত্তা সংরক্ষণে, সামরিক প্রতিরোধে ও বৈদেশিক নীতি প্রনয়নের সহায়তার জন্য বিভিন্ন তথ্য সংগ্রহ, গবেষণা ও প্রয়োগ করে। সরাসরি কিংবা গোপনীয় বিভিন্ন ভাবে গোয়েন্দা সংস্থা গুলো তথ্যাদি সংগ্রহ করে থাকে।বিভিন্ন গোয়েন্দা সংস্থাকে কাজের প্রেক্ষিতে দুটো অশে ভাগ করা যায়। প্রথমত, নিরাপত্তা সংক্রান্ত কাজে নিয়োজিত গোয়েন্দা সংস্থা: যা রাষ্ট্রীয় নিরাপত্তা নিয়ে কাজ করে। দ্বিতীয়: বৈদেশিক কাজে নিযুক্ত গোয়েন্দা সংস্থা: যা বিভিন্ন দেশের অর্থনৈতিক, সামাজিক, রাজনিতকি তথ্যাদি সংগ্রহে নিযুক্ত থকে। কিছু গোয়েন্দা সংস্থা গুপ্তহত্যা, সামরিক অভ্যূথ্থানের সাথে সংশ্লিষ্ট।
বই
সাময়িকি
কার্তিকেয় (তারা)

কার্তিকেয় (Bellatrix, গামা অরিয়নিস) কালপুরুষ নক্ষত্রমন্ডলের তৃতীয় উজ্জ্ব্ল এবং পৃথিবীর আকাশে সাতাশতম উজ্জ্ব্ল তারা। এটি দ্বিতীয় মাত্রার তারাগুলোর মধ্যে অন্যতম। এর অপর নাম হচ্ছে নারী যোদ্ধা (Warrior woman) । কার্তিকেয় তারাটি কালপুরুষ শিকারীর বাম কাঁধে অবস্থিত। কার্তিকেয় কালপুরুষ নক্ষত্রমন্ডলের চারটি দিকনির্দেষক তারাগুলোর মধ্যে অন্যতম। 
কার্তিকেয় একটি বড় তারা যার ভর সূর্যের ভরের ৮.৪ গুণ। এর বয়স প্রায় ২০০ লক্ষ্য বছর এবং হাইড্রোজেনকে এর কেন্দ্রে শোষন করে একটি অতিদানব তারায় পরিনত হতে এই ভরের একটি তারার জন্য সময়টি যথেষ্ট। এর বহির্পৃষ্ঠের তাপমাত্রা প্রায় ২২,০০০ কেলভিন যা সূর্যের পৃষ্ঠের (৫,৭৭৮ কেলভিন) তাপমাত্রার তুলনায় অনেক বেশি। এই উচ্চ তাপমাত্রার কারণে কার্তিকেয় তারাটিকে নীলাভ সাদা বর্ণের দেখায় যা 'বি' ধরনের তারার অন্যতম বৈশিষ্ট । এর ব্যাসার্ধ সূর্যের ব্যাসার্ধের ৬ গুণ এবং এটি সৌরমন্ডল থেকে ২৫০ আলোকবর্ষ দূরে অবস্থিত।
\end{align}</math></ref>
আলী বিন হুসাইন

আলি বিন হুসাইন (১৮৭৯-১৯৩৫) ছিলেন তৎকালীন হেজাজের বাদশাহ যা বর্তমানে সৌদি আরবের অন্তর্গত। ১৯২৪ সালের অক্টোবর থেকে ১৯২৫ সালের ডিসেম্বর পর্যন্ত মক্কার প্রশাসক ছিলেন। তিনি ছিলেন হেজাজের প্রথম আধুনিক বাদশাহ হুসাইন বিন আলির জ্যেষ্ঠ সন্তান এবং সম্ভ্রান্ত আল-হাশিম পরিবারের সদস্য। তার পিতার মৃত্যুর পর রাজত্বের সাথে তিনি খলিফার উপাধি লাভ করেন।
আলী বিন হুসাইন মক্কায় জন্মগ্রহণ করেন এবং ইস্তাম্বুলের ঘালাতা সেরাই কলেজে(গালাতাসারাই হাই স্কুল) শিক্ষালাভ করেন। তার পিতা হুসাইন বিন আলি ১৯০৮ সালে উসমানীয় সম্রাটের দ্বারা মক্কার প্রশাসক হিসেবে নিয়োগপ্রাপ্ত হন। তরুণ তুর্কিদের সাথে তার সম্পর্ক ধীরে ধীরে কঠিন হয়ে পড়ে এবং ১৯১৬ সালে তিনি তুর্কীদের বিরুদ্ধে সংগঠিত আরব বিদ্রোহের অন্যতম নেতায় পরিণত হন। বিদ্রোহ সফল হওয়ার পর তিনি ব্রিটিশদের সমর্থনে হেজাজের বাদশাহ হন। তার ভাই আবদুল্লাহ ও ফয়সালকে যথাক্রমে জর্ডান ও ইরাকের বাদশাহ বানানো হয়। আলী আরবে তার পিতার উত্তরাধিকারী হিসেবে থেকে যান।
বাদশাহ হুসাইন রিয়াদের আল সৌদ বংশীয়দের সাথে সংঘর্ষে জড়িয়ে পড়েন। সৌদের সাথে লড়াইয়ে পরাজয়ের পর বাদশাহ হুসাইন ১৯২৪ সালের ৩ অক্টোবর তার সব ধর্মনিরপেক্ষ পদবী তার সন্তান আলীকে প্রদান করেন। ইতিপূর্বে হুসাইন সেই বছরের মার্চে খলিফা উপাধি ধারণ করেন। একই বছরের ডিসেম্বরে সৌদি বাহিনী চূড়ান্তভাবে হেজাজ দখল করে নেয় এবং হেজাজকে সৌদি রাজতন্ত্রের সাথে একীভূত করে। আলী এবং তার পরিবার ইরাকে পালিয়ে যান।
আলী বিন হুসাইন ১৯৩৫ সালে ইরাকের বাগদাদে মৃত্যুবরণ করেন। তার চার কন্যা ও এক পুত্র ছিল।
১৯০৬ সালে আলি মক্কার প্রশাসক আমির আবদুল্লাহ বিন মুহাম্মদ পাশার কন্যা নাফিসা খানমকে বিয়ে করেন। তাদের এক পুত্র ও চার কন্যা ছিল।
পানিপথের যুদ্ধ

ইন্ডিয়ার হরিয়ানা প্রদেশের পানিপথ নামক স্থানে তিনটি বিখ্যাত যুদ্ধ সংগঠিত হয়েছিল যে যুদ্ধগুলি ইতিহাসে পানিপথের যুদ্ধ নামে পরিচিত। এই শহরটি ' উইভিং সিটি অফ ইণ্ডিয়া ' নামে পরিচিত।
ৰা 'সিংহ' নামেই সমধিক পরিচিতি। তিনি মাত্র ১১ বছর বয়সে মধ্য এশিয়ার ফারঘনা রাজ্যের সিংহাসনে আরোহন
করেন এবং অল্প বয়সেই দু'বার সিংহাসন হারান। তারপর তিনি নিজ দেশ ছেড়ে আফগানিস্তানের কাবুলের সিংহাসন অধিকার করেন এবং পরে ভারতের সুলতান ইব্রাহিম লোদিকে পরাজিত করে দিল্লি অধিকার করেন। ১৫২৭ খ্রিস্টাব্দে খানুয়ার যুদ্ধে মেবারের রানা সংগ্রাম সিংহকে তিনি পরাজিত করেন। এভাবে এক বিশাল সাম্রাজ্য প্রতিষ্ঠা করেন।
গণিতের লুকাসীয় অধ্যাপক

লুকাসিয়ান প্রফেসর অব ম্যাথমেটিক্স হলো কেমব্রিজ বিশ্ববিদ্যালয় এর গণিতের একটি অধ্যাপকের পদ। এটি সারা বিশ্বের অনতম সম্মানজনক শিক্ষাপ্রতিষ্ঠানের পদ। ১৬৬৩ সালে হেনরি লুকাস এই পদটি প্রবর্তন করেন।
হেনরী লুকাস তার উইলে কেমব্রিজ বিশ্ববিদ্যালয়কে প্রায় ৪০০০ বই দান করে যান।
ঊষা

ঊষা তারাটি () বা "জিটা ওরি" (ζ Ori) নামে পরিচিত। কালপুরুষ বা ওরিয়ন নক্ষত্রমণ্ডলে জিটা ক্রমাঙ্কিত এই তারাটি প্রায় ৮০০ আলোকবর্ষ দূরে 'ট্রিপল স্টার' হিসেবে অবস্থিত, যাদের খালি চোখে আলাদা করা সম্ভব নয়। এই তারাটি আরো দুটি দৃশ্যতঃ পৃথক তারা অনিরুদ্ধ এবং চিত্রলেখ (Mintaka)-এর সমন্বয়ে কালপুরুষের কোমরবন্ধ (Orion's Belt) গঠন করে। কাছাকাছি এক সরলরেখা বরাবর পাশাপাশি এই তিনটি তারা থাকায় কালপুরুষের কোমরবন্ধ দ্বারা কালপুরুষকে খুঁজে পাওয়া সহজ। কোমরবন্ধের ঝুলে থাকা দিকটির বাহিরের তারাটিই হল ঊষা। ঊষা নিজে আবার আমাদের দৃশ্যপথে প্রায় সমরৈখিক (তাই দৃশ্যতঃ অপৃথক্য) তিনটি তারার সমন্বয় (ট্রিপল স্টার) যাদের মধ্যে প্রধান তারাটি একটি গরম নীল অতিদানব তারা যার পরম প্রভার মান -৫.২৫ এবং "ও শ্রেণীর" অর্থাৎ প্রকৃত উজ্জ্ব্লতার হিসাবে উজ্জ্বলতম তারাদের মধ্যে আপাতভাবে উজ্জ্বলতম যখন দৃশ্যমান প্রভা +২.০৪। তবে অবশ্য পৃথবীর নিকটে থাকার জন্য লুব্ধক ইত্যাদি অনেক তারা প্রকৃত প্রভায় অনেক কম উজ্জ্বল (+১.৪২) হয়েও আপাত প্রভায় ঊষার থেকে উজ্জ্বলতর (লুব্ধকের দৃশ্যমান প্রভা -১.৪৬)।
ঊষা তারাটি অতি প্রাচীন কাল থেকেই সুপরিচিত এবং এই তারাটি কালপুরুষের কোমরবন্ধে থাকায় এর ব্যাপক সাংস্কৃতিক তাত্পর্য হয়েছে। ১৮১৯ সালে একজন অপেশাদার জার্মান জ্যোতির্বিজ্ঞানী জর্জ কে. কোনস্কি সর্বপ্রথম এই তারাটিকে দ্বৈত তারা (double star) হিসেবে উল্লেখ করেন। অতি সম্প্রতি ১৯৯৮ সালে লয়েল মানমন্দিরের একটি দল প্রধান উজ্জ্ব্লল তারাটি খুঁজে পায় যেটা সূক্ষ্ণ বর্ণালীর পরিমাপের যন্ত্রের সাহায্যে ১৯৭০ দশকে ধারণা করা হয়েছিল। প্রাথমিকভাবে ধারণা করা হয়েছিল যে, এই তারাটি ১৫০০ আলোকবর্ষ দূরে অবস্থিত কিন্তু হিপ্পারকস নামক কৃত্রিম উপগ্রহের সাহায্যে সঠিক দূরত্ব মাপা সম্ভব হয় যার মান ৭০০ আলোকবর্ষ।
ঊষাজগৎ তিনটি তারার সমন্বয়ে গঠিত এবং কালপুরুষ কোমরবন্ধের পূর্বদিকে সৌরজগৎ হতে প্রায় ৮০০ আলোকবর্ষ দূরে অবস্থিত। প্রধান তারাটি যা Alnitak A নামে পরিচিত, আসলে দুটি তারার সমন্বয়ে গঠিত। একটি হল Alnitak Aa (একটি নীল অতিদানব তারা, প্রকৃত প্রভা -৫.২৫ এবং আপাত প্রভা ২.০) অপরটি হল Alnitak Ab (একটি নীল বামন তারা, প্রকৃত প্রভা -৩.০ এবং আপাত প্রভা ৪.০, ১৯৯৮ সালে আবিষ্কৃত)। Alnitak Aa সূর্যের ভরের ২৮ গুণ এবং ব্যাসের ২০ গুণ বড়। Alnitak B একটি 'টাইপ বি' তারা এবং প্রতি ১,৫০০ বছরে Alnitak Aa-এর কক্ষপথে একবার প্রদক্ষিণ করে। চতূর্থ একটি তারা Alnitak C এর ধারণা করা হয়েছিল কিন্তু তা Aa-Ab-B গোষ্ঠীর বলে প্রমাণ করা সম্ভব হয়নি।
নাক্ষত্রিক বায়ুমণ্ডল

নাক্ষত্রিক বাতাবরণ (ইংরেজি ভাষায়: Stellar atmosphere) বলতে তারার সবচেয়ে বাইরের অংশটিকে বোঝায়। এর সংজ্ঞা দুইভাবে দেয়া যায়, তাত্ত্বিক ও ব্যবহারিক। তাত্ত্বিক দৃষ্টিকোণ থেকে বলতে হয়, তারার যে অংশটির কোন নিজস্ব শক্তির উৎস নেই বরং যেখানে কেবল কেন্দ্র থেকে আসা বিকিরণীয় শক্তির পুনর্বণ্টন ঘটে সেই অংশের নাম বাতাবরণ। আর ব্যবহারিক দৃষ্টিকোণ থেকে বলতে হয়, তারার যে অংশটি বহির্মুখী বিকিরণের জন্য স্বচ্ছ, অর্থাৎ যে অংশ থেকে বিকিরণ বাইরে বেরিয়ে যেতে পারে তারই নাম বাতাবরণ।
সূর্যের মত একটি তারার একেবারে কেন্দ্র থেকে বাইরের দিকে যেতে থাকলে যে অঞ্চলগুলো দেখা যায় তা হল: কোর, বিকিরণীয় অঞ্চল, পরিচলনীয় অঞ্চল এবং সবশেষে বাতাবরণ। বাতাবরণটি তারার সমগ্র আকারের তুলনায় খুবই ছোট। বাতাবরণ নিজেও আবার কয়েকটি অংশ নিয়ে গঠিত। ভেতর থেকে বাইরের দিকে বাতাবরণের অংশগুলো হচ্ছে:
একটি পূর্ণ সূর্যগ্রহণের সময় সূর্যের আলোকমণ্ডল ঢেকে যায়, দেখা যায় কেবল বাতাবরণের অন্য স্তরগুলো। গ্রহণের সময় সূর্যের বর্ণমণ্ডলকে গোলাপী আভাযুক্ত আর্ক হিসেবে এবং কিরীটকে গুচ্ছবদ্ধ হেলো হিসেবে দেখা যায়। আবরণী বিষমতারায় এই একই ঘটনার কারণে দানবীয় তারার বর্ণমণ্ডল দৃশ্যমান হয়ে উঠতে পারে। বাতাবরণের আকার তারার বিবর্তনীয় দশার উপর ভিত্তি করে একেক রকম হতে পারে, যেমন, প্রধান ধারার তারা, লোহিত দানব তারা, শ্বেত বামন এবং নিউট্রন তারার বাতাবরণের আকার যথাক্রমে ১০০ - ১০০০ কিলোমিটার, ১০ হাজার - ১ লক্ষ কিমি, ১০ মিটার এবং ১ মিটার।
বেথলেহেমের তারা

খিস্ট ধর্মের বিশ্বাসমতে বেথলেহেমের তারা (ইংরেজি ভাষায়: Star of Bethlehem) বা ক্রিসমাস তারা যীশু খ্রিস্টের জন্ম সম্পর্কে বাইবেলে বর্ণীত ম্যাজাই বা পণ্ডিত ব্যক্তিদের জানিয়েছিল এবং এই তারাকে অনুসরণ করেই তারা বেথলেহেম শহরে পৌঁছেছিলেন। ম্যাথিউয়ের গসপেলে এই তারার কথা আছে, যেখানে বর্ণীত আছে প্রাচ্যের কয়েকজন পণ্ডিত এই তারা দেখে উদ্বুদ্ধ হয়ে জেরুজালেম যান। সেখানে তারা জুডিয়া সম্রাজ্যের রাজা হেরোদের সাথে দেখা করে জিজ্ঞেস করেন ইহুদিদের রাজার জন্ম কোথায় হয়েছে। হেরোদ মিকাহ-এর বইয়ের একটি বাণীকে ভবিষ্যদ্বাণী হিসেবে বিবেচনা করে তাদেরকে জেরুজালেমের কাছে একটি ছোট্ট গ্রাম বেথলেহেমের পথ দেখিয়ে দেন। তারা ম্যাজাইদেরকে যীশুর বাড়িতে পৌঁছে দেয় এবং সেখানে তারা শিশু যীশুর উদ্দেশ্যে শ্রদ্ধা নিবেদন করে এবং তাকে উপহার সামগ্রী দেয়। এরপর দৈব বাণীর মাধ্যমে পণ্ডিতরা জানতে পারেন যে তাদের হেরোদের কাছে ফিরে যাওয়া ঠিক হবে না, অগত্য তারা ভিন্ন একটি পথ অনুসরণ করে নিজের দেশে ফিরে যান।
অনেক খ্রিস্টান তারাটিকে যীশু বা মেসাইয়া-র জন্ম নির্দেশকারী একটি অলৌকিক ঘটনা হিসেবে দেখেন। অনেক ধর্মবেত্তার মতে এই তারা একটি ভবিষ্যদ্বাণীকে সত্য প্রমাণ করেছে। অন্যদিকে জ্যোতির্বিজ্ঞানীরা তারাটির ভৌত বা প্রাকৃতিক কারণ নির্ণয়ের অনেক চেষ্টা করেছেন। তারা বৃহস্পতি এবং শনি গ্রহের সংযোগ, ধূমকেতু বা অতিনবতারা ইত্যাদির মাধ্যমে এটি ব্যাখ্যার চেষ্টা করেছেন।
বিখ্যাত অনেক পণ্ডিত আবার ঘটনাটির ঐতিহাসিক সত্যতা নিয়ে প্রশ্ন তুলেছেন। তাদের দাবী হচ্ছে গসপেলের লেখক ম্যাথিউ ধর্মের খাতিরে এই গল্প উদ্ভাবন করেছেন।
ক্রিসমাস মৌসুমে নভোথিয়েটারে এই তারা দেখানোটা বেশ জনপ্রিয় হয়ে উঠেছে। যদিও বাইবেলের ভাষ্য অনুযায়ী যীশুর জন্মের অন্তত কয়েক মাস পর পণ্ডিতরা তাকে দেখতে এসেছিলেন। এই সাক্ষাতের ঘটনাটি "এপিফ্যানি" নামক একটি আলাদা অনুষ্ঠানের মাধ্যমে খ্রিস্টানরা উদ্‌যাপন করে। ল্যুকের গসপেলের গবাদি-পশু সংক্রান্ত দৃশ্যটি উপস্থাপন করতে গিয়ে অনেকে তারাটির কথা বলেন যদিও গসপেলটিতে তারা এবং পণ্ডিতদের ভ্রমণের কোন কথা নেই।
কেপলার অনুমিতি

১৬১১ সালে জার্মান জ্যোতির্বিদ ও গণিতবিদ ইয়োহানেস কেপলার প্রস্তাব করেছিলেন যে, বদ্ধ সজ্জা (close packing) সম্ভাব্য সবচেয়ে নিবিড় গোলক সজ্জা (sphere packing), তার নাম অনুসারে এই গাণিতিক অনুমানটির নাম রাখা হয়েছে কেপলার অনুমিতি (ইংরেজি ভাষায়: Kepler conjecture)। উল্লেখ্য ঘনকীয় (cubic) বা ষড়ভুজীয় (hexagonal) দুই ধরনেরই হতে পারে যাদের সর্বোচ্চ ঘনত্ব formula_1 বা ৭৪% এর একটু বেশি।
১৯৯৮ সালে মার্কিন গণিতবিদ "টমাস ক্যালিস্টার হেইলস" কেপলার অনুমিতি প্রমাণ করতে পেরেছেন বলে দাবী করেন। তার প্রমাণটি বেশ দীর্ঘ ছিল, তিনি Fejes Tóth কর্তৃক ১৯৫৩ সালে প্রস্তাবিত একটি পদ্ধতি অনুসরণ করে কম্পিউটার সিম্যুলেশনের মাধ্যমে অনেক ধরনের বিন্যাস নিয়ে পরীক্ষা চালিয়ে দেখার চেষ্টা করেন সকল ক্ষেত্রে অনুমিতিটি সঠিক কিনা। তার সিম্যুলেশনের কারণে বর্তমানে কেপলার অনুমিতিকে ৯৯% সঠিক বলা যায় এবং এটিকে একটি তত্ত্ব হিসেবে প্রহণ করার সময় প্রায় এসে গেছে।
পাদোয়া

পাদোয়া (ইতালীয় ভাষায়: Padova, লাতিন: Patavium, ভেনেতা: Padoa, প্রাচীন জার্মান: Esten) উত্তর ইতালির ভেনেতো অঞ্চলের একটি শহর এবং কমিউন। এটি সেদেশের পাদোয়া প্রদেশের রাজধানী এবং সে অঞ্চলের অর্থনৈতিক কেন্দ্রে ও যোগাযোগের কেন্দ্রস্থল। ২০১১ সালের হিসাব অনুযায়ী শহরটির জনসংখ্যা আনুমানিক ২১৪,০০০। একে অনেক সময় ভেনিস এবং ত্রেভিসো শহরের সাথে মিলিয়ে "পাদোয়া-ত্রেভিসো-ভেনিস" মেট্রোপলিটন অঞ্চলের অন্তর্ভুক্ত করা হয় যার মোট জনসংখ্যা প্রায় ১,৬০০,০০০।
শহরটির অবস্থান ভেনিস থেকে ৪০ কিলোমিটার পশ্চিমে এবং ভিচেনজা থেকে ২৯ কিলোমিটার দক্ষিণ-পূর্বে বাক্কিলিওনে নদীর তীরে। ব্রেন্তা নদী এক সময় এ শহরের মধ্যে দিয়ে যেতো যদিও বর্তমানে তা কেবল উত্তরের জেলাগুলোর মাঝ দিয়ে দিয়ে অতিক্রম করে। পাদোয়ার কৃষি ব্যবস্থা ভেনেতা সমভূমিকেন্দ্রিক। শহরের উত্তর-পশ্চিমে রয়েছে "কোলি এওগানেই" নামক পর্বতমালা যার প্রশংসা করেছেন রোমান কবি লুকান, মার্শাল, মধ্যযুগীয় ইতালির কবি পেত্রার্ক, উগো ফোস্কোলো এবং ইংরেজ কবি পার্সি বিশি শেলি।
এই শহরেই অবস্থিত পৃথিবীর অন্যতম প্রাচীন বিশ্ববিদ্যালয় পাদোভা বিশ্ববিদ্যালয় যা প্রায় ৮০০ বছরের পুরনো। রেনেসাঁ যুগের বিজ্ঞানী ও দার্শনিক গালিলেও গালিলেই এখানকার অধ্যাপক ছিলেন।
বিখ্যাত ইংরেজ নাট্যকার উইলিয়াম শেক্সপিয়ারের নাটক "দ্য টেইমিং অফ দ্য শ্রু"-র অধিকাংশ ঘটনা ঘটেছে এই শহরে।
টালসা, ওকলাহোমা

টালসা () হচ্ছে মার্কিন অঙ্গরাজ্য ওকলাহোমার দ্বিতীয় বৃহত্তম শহর এবং জনসংখ্যার ভিত্তিতে যুক্তরাষ্ট্রের ৪৬তম বৃহত্তম শহর। ২০১০ সালের আদমশুমারী অনুযায়ী শহরটি মোট জনসংখ্যা ৩,৯১,৯০৬। এটি টালসা মেট্রোপলিটান এলাকার মূল পৌরসভা। ২০১০ সালের হিসাব অনুযায়ী টালসা মেট্রোপলিটান এলাকার জনসংখ্যা ৯,৩৭,৪৭৮ ও মেট্রোপলিটান এলাকার বাইরে বর্ধিত অংশের জনসংখ্যা হচ্ছে ৯,৮৮,৪৫৪। ধারণা করা হচ্ছে টালসা শহরের বর্ধিত অংশের জনসংখ্যা ২০১২-এর মধ্যে ১০ লক্ষ ছাড়িয়ে যাবে। শহরটি প্রশানিকভাবে একটি কাউন্টি সিট হিসেবেও ভূমিকা পালনা করে যা টালসা কাউন্টি নামে পরিচিত। ওকলাহোমার কাউন্টিগুলোর মধ্যে টালসার জনসংখ্যার ঘনত্ব সবচেয়ে বেশি, এবং পরবর্তীতে এটি রজার্স, ওসাজে, এবং ওয়াগোনার কাউন্টিতে ভাগ করা হয়।
১৮২৮ থেকে ১৮৩৬ খ্রিষ্টাব্দের মধ্যে ক্রিক নেটিভ আমেরিকান গোত্রের লোচাপোকা ব্যান্ডের অধিবাসীরা এই শহরের গোড়াপত্তন করেন। ১৯২১ সালে এখানেই সংঘটিত হয়েছিলো টালসা বর্ণবাদী দাঙ্গা, যা যুক্তরাষ্ট্রের ইতিহাসে অন্যতম বড় ও ধ্বংসাত্মক বর্ণবাদী সহিংসতাগুলোর একটি। বিশ শতকের বেশিরভাগ সময় জুড়ে এই শহরটি ডাক নাম ছিলো ‘বিশ্বের তেল রাজধানী’, এবং এটি ছিলো মার্কিন তেল শিল্পের অন্যতম গুরুত্বপূর্ণ কেন্দ্রস্থল। আরও কয়েকটি শহরের সাথে মিলে টালসা মার্কিন যুক্তরাষ্ট্রের অন্যতম বিখ্যাত মহাসড়ক ইউ.এস. রুট ৬৬-এর জনক। এছাড়াও শহরটি তার ওয়েস্টার্ন সুইং সঙ্গীতের জন্যও বিখ্যাত।
টালসার অর্থনীতি খুব বেশিমাত্রায় তেলশিল্পের ওপর নির্ভরশীল হলেও অর্থনৈতিক গতিপরিবর্তন ও বৈচিত্রের রেশ ধরে শহরটিতে শক্তি, অর্থসংস্থান, বিমান, টেলিযোগাযোগ ও প্রযুক্তি ক্ষেত্রেও বিভিন্ন শিল্প গড়ে উঠেছে। ম্যাকক্লেললান-কের আরকানস রিভার নেভিগেশন সিস্টেমের শুরুতে অবস্থিত টালসা পোর্ট অফ ক্যাটুসা হচ্ছে যুক্তরাষ্ট্রের অন্যতম গুরুত্বপূর্ণ অভ্যন্তরীণ নদীবন্দর যার সাথে আন্তর্জাতিক জলভাগের যোগাযোগ রয়েছে। শহরের অভ্যন্তরে অবস্থিত দুইটি উচ্চশিক্ষা প্রদানকারী প্রতিষ্ঠান পরিচালিত হয় ন্যাশনাল কলেজিয়েট অ্যাথলেটিক অ্যাসোসিয়েশনের ১ম ডিভিশন, ওরাল রবার্টস বিশ্ববিদ্যালয় ও টালসা বিশ্ববিদ্যালয়ের মাধ্যমে।
মার্কিন যুক্তরাষ্ট্রের অন্যতম টর্নেডো প্রবণ এলাকা টর্নেডো অ্যালের অন্তর্গত টালসার আবহাওয়া যথেষ্ট গোলযোগপূর্ণ। অবস্থানগত দিক থেকে শহরটি আরকানস’ নদীর পাশে ও উত্তরপূর্ব ওকলাহোমায় অবস্থিত ওজার্ক পর্বতমালার পাদদেশে অবস্থিত। ওকলাহোমার এই অংশটি ‘গ্রিন কান্ট্রি’ নামেও সমধিক পরিচিত। টালসা শহরকে ওকলাহোমার সাংস্কৃতিক ও কলা কেন্দ্র হিসেবে অভিহিত করা হয়। টালসায় রয়েছে দুইটি বিশ্বখ্যাত শিল্পকলা জাদুঘর, পূর্ণকালীন অপেরা ও ব্যালে প্রতিষ্ঠান, এবং যুক্তরাষ্ট্রের অন্যতম বৃহৎ আর দেকো ধাঁচের স্থাপত্যশিল্প। পার্টনার্স ফর লিভেবল কমিউনিটিস, ফোর্বস, এবং রিলোকেট অ্যামেরিকার মানদণ্ডে শহরটি যুক্তরাষ্ট্রের বাসযোগ্য অন্যতম বড় শহরগুলোর একটি হিসেবে বিবেচিত হয়েছে। টালসার অধিবাসীরা ‘টালসান’ নামে পরিচিত।
নোয়ার চলচ্চিত্র

নোয়ার চলচ্চিত্র ( "ফিল্ম নোয়ার") (নয়ার চলচ্চিত্র বা নয়ার সিনেমা নামেও পরিচিত) বলতে মূলত অপরাধ-জগৎ নিয়ে নির্মিত হলিউডের শৈলীনিষ্ঠ নাট্য বা থ্রিলার চলচ্চিত্রগুলোকে বোঝায়, বিশেষ করে যেগুলোতে হতাশাবাদী মনোভাব এবং যৌন প্রণোদনার উপর বেশি গুরুত্ব আরোপ করা হয়। ধ্রুপদের যুগের এই সিনেমাগুলোর নির্মাণকাল ছিল ১৯৪০ থেকে ১৯৫০-এর দশক পর্যন্ত। সে যুগের নোয়ার সিনেমাগুলোর বৈশিষ্ট্য হচ্ছে, লো-কি আলোকসজ্জা ব্যবহার করে সাদাকালো চিত্র ধারণ। এই দৃশ্যশৈলী প্রকৃতপক্ষে জার্মান অভিব্যক্তিবাদী (expressionism) চিত্রগ্রহণ থেকে এসেছে। এ সিনেমাগুলোর কাহিনী এবং মনোভঙ্গির উৎপত্তিস্থল ছিল যুক্তরাষ্ট্রের অর্থনৈতিক মহামন্দার সময় জন্ম নেয়া অপরাধ-জগৎ-সংশ্লিষ্ট অসংখ্য দুর্ধর্ষ কল্পকাহিনী।
ফরাসি ভাষায় "film noir" শব্দ দুটির অর্থ "কৃষ্ণ চলচ্চিত্র"। হলিউড সিনেমার ক্ষেত্রে এই বাগধারাটি প্রথম প্রয়োগ করেছিলেন ফরাসি চলচ্চিত্র সমালোচক নিনো ফ্রঁ, ১৯৪৬ সালে। ধ্রুপদী যুগের মার্কিন চলচ্চিত্র শিল্পের অধিকাংশ ব্যক্তিই এ নাম সম্পর্কে কিছু জানতেন না। চলচ্চিত্রের ইতিহাসবিদ ও সমালোচকরা অতীত পর্যালোচনার মাধ্যমে নামটি ব্যবহার শুরু করেছিলেন। ১৯৭০-এর দশকে এর বহুল ব্যবহার শুরু হয়, এর আগে অধিকাংশ নোয়ার সিনেমাকে মেলোড্রামা হিসেবে আখ্যায়িত করা হতো। নোয়ার সিনেমাকে একটি আলাদা ঘরানা বা জঁরা হিসেবে বিবেচনা করা যেতে পারে কিনা এ নিয়ে এখনও চলচ্চিত্র তাত্ত্বিকদের মধ্যে বিতর্ক রয়ে গেছে।
নোয়ার সিনেমার কাহিনী অনেক ধরনের হতে পারে— কেন্দ্রীয় চরিত্রটি হতে পারে কোন প্রাইভেট গোয়েন্দা বা নজরদারিতে নিয়োজিত কোন ব্যক্তি ("দ্য বিগ স্লিপ", ১৯৪৬), সাদা পোশাকের পুলিশ ("দ্য বিগ হিট", ১৯৫৩), বয়স্ক মুষ্টিযোদ্ধা ("দ্য সেট-আপ", ১৯৪৯), অন্যের নির্ভরতা আদায়ের পর তার সাথে বিশ্বাসঘাতকতা করে এমন কোন দুর্ভাগা ("নাইট অ্যান্ড দ্য সিটি", ১৯৫০), কোন ন্যায়নিষ্ঠ নাগরিক যে ভাগ্যচক্রে অপরাধ জগতে জড়িয়ে পড়ে ("গান ক্রেজি", ১৯৫০) অথবা কেবল পরিস্থিতির শিকার কোন সাধারণ মানুষ ("ডি.ও.এ.", ১৯৫০)। নোয়া সিনেমা এক সময় কেবল মার্কিন যুক্তরাষ্ট্রে বানানো হলেও পরবর্তীকালে অনেক দেশেই এর প্রভাব পরিলক্ষিত হয়। ১৯৬০-এর দশকের পরে নির্মীত অনেক চলচ্চিত্রে ধ্রুপদী যুগের নোয়া সিনেমার নিয়মাবলী ব্যবহার করতে দেখা যায়। পরবর্তী কালের এসব নোয়া-সদৃশ সিনেমাকে বলা হয় নব্য-নোয়া চলচ্চিত্র। অন্যদিকে নোয়া সিনেমার আলঙ্কারিক দিকগুলো নিয়ে সেই ১৯৪০-এর দশক থেকেই ব্যঙ্গাত্মক ছবি নির্মীত হয়ে আসছে।
নোয়ার সিনেমার নান্দনিকতা অনেকাংশেই জার্মান অভিব্যক্তিবাদ দ্বারা প্রভাবিত। ১৯১০ থেকে ১৯২০-এর দশক পর্যন্ত মূলত জার্মান নাটক, আলোকচিত্র, চারুকলা, ভাস্কর্য, স্থাপত্য এবং সিনেমায় এই বিপ্লব দেখা দিয়েছিল। হলিউডে সুযোগ সুবিধা অনেক বেশি থাকায় এবং জার্মানিতে দিনদিন নাৎসি পার্টির প্রভাব বাড়তে থাকায় সে সময় জার্মানিতে কর্মরত অনেক চলচ্চিত্রকার ও কুশলী যুক্তরাষ্ট্রে পাড়ি জমান যার মাঝে অনেকেই সরাসরি অভিব্যক্তিবাদের সাথে জড়িত ছিলেন অথবা তার সাথে সরাসরি সংশ্লিষ্ট ব্যক্তিদের সাথে পড়াশোনা করেছেন।
"ইন্টারনেট মুভি ডেটাবেজ"-এ দর্শকদের ভোটের ভিত্তিতে সর্বকালের সেরা ৫০টি নোয়া চলচ্চিত্রের একটি তালিকা করা হয়েছে যাতে প্রথম স্থানে রয়েছে বিলি ওয়াইল্ডারের সানসেট বুলেভার্ড। এই তালিকায় সেরা দশটি সিনেমা হচ্ছে:
রামসাগর জাতীয় উদ্যান

রামসাগর জাতীয় উদ্যান বাংলাদেশের দিনাজপুর জেলার আউলিয়াপুর ইউনিয়নর তাজপুর গ্রামে অবস্থিত একটি জাতীয় উদ্যান। এটি দিনাজপুর সদর থেকে ৮ কিলোমিটার দূরে রামসাগর দিঘিকে ঘিরে অবস্থিত। ১৯৬০ সালে রামসাগর বাংলাদেশের বন বিভাগের তত্ত্বাবধানে আনা হয়। ১৯৯৫-৯৬ সালে রামসাগরকে আধুনিক পর্যটনকেন্দ্র হিসেবে গড়ে তোলা হয় এবং ২০০১ খ্রিষ্টাব্দের ৩০ এপ্রিল একে জাতীয় উদ্যান হিসেবে প্রতিষ্ঠা করা হয়।
রামসাগর উদ্যানের প্রধান আকর্ষণ হলো বিশাল রামসাগর দিঘি। তটভূমিসহ রামসাগরের আয়তন ৪,৩৭,৪৯২ মিটার, দৈর্ঘ্য ১,০৩১ মিটার ও প্রস্থ ৩৬৪ মিটার। গভীরতা গড়ে প্রায় ১০ মিটার। পাড়ের উচ্চতা ১৩.৫ মিটার। দিনাজপুরের বিখ্যাত রাজা রামনাথ (রাজত্বকাল: ১৭২২-১৭৬০ খ্রিষ্টাব্দ) পলাশীর যুদ্ধের আগে (১৭৫০-১৭৫৫ খ্রিষ্টাব্দের মধ্যে) এই রামসাগর দিঘি খনন করেছিলেন। তারই নামানুসারে এর নামকরণ করা হয় "রামসাগর"। দিঘিটি খনন করতে তৎকালীন প্রায় ৩০,০০০ টাকা এবং ১৫,০০,০০০ শ্রমিকের প্রয়োজন হয়েছিল।
এই জাতীয় উদ্যানে রয়েছে ৭টি পিকনিক কর্নার। সেখানে আছে ২টি টয়লেট, ১টি ক্যাফেটেরিয়া, আছে শিশুপার্ক। এছাড়া সেখানে আছে কিছু হরিণ। অজগর সাপ আছে দু-তিনটি, বানর আছে কয়েকটি, মুখপোড়া হনুমান আছে একটি, ময়ূর আছে একটি। এই উদ্যানে প্রবেশের জন্য রয়েছে টিকিটের ব্যবস্থা।টিকিটের মূল্য ২০ টাকা। এছাড়াও আছে ব্যক্তিগত উদ্যোগে ২০১০ খ্রিষ্টাব্দের ১০ অক্টোবর (১০-১০-'১০) গড়ে তোলা "রামসাগর গ্রন্থাগার" নামে ৮ শতাধিক বইয়ের সংগ্রহ নিয়ে একটি অনুমোদনহীন পাঠাগার।
স্থানীয় প্রশাসন ও আইন-শৃঙ্খলা বাহিনীর অলক্ষে এই উদ্যানটি সন্ত্রাসী এবং মাদকসেবীদের অনৈতিক ও অসামাজিক কার্যকলাপ ও মাদকব্যবসায়ের স্থান হয়ে উঠেছে বলে অভিযোগ রয়েছে। কখনও কখনও তারা পর্যটকদেরও হয়রানিও করে থাকে। এছাড়া পিকনিক কর্নারগুলোও অযত্ন অবহেলায় ভঙ্গুর, অরক্ষিত এবং প্রায় ব্যবহার-অযোগ্য।
অনিরুদ্ধ তারা

অনিরুদ্ধ (Epsilon Orionis, ε Ori, ε Orionis) কালপুরুষ নক্ষত্রমন্ডলের একটি বড়ো নীল দানব তারা। এটি পৃথিবীর আকাশে ৩০তম উজ্জ্বল তারা এবং এটি একটি নীল-সাদা দানব তারা। অনিরুদ্ধ, ঊষা এবং চিত্রলেখ, এই তিনটি তারা মিলে কালপুরুষ শিকারীর কোমর বন্ধনী গঠন করে যা অন্যান্য অনেক নামেও পরিচিত। অনিরুদ্ধ কোমর বন্ধনীর মধ্যবর্তী তারা।
১৯৪৩ সাল থেকে এই তারার বর্ণালিকে তুলনা করে অন্যান্য তারাগুলোকে শ্রেণীকরন করা হয়। এটি দিক নির্দেশক তারাগুলোর মধ্যে অন্যতম। ১৫ ডিসেম্বর মধ্যরাতে এই তারাটি আকাশের সর্বোচ্চ বিন্দুতে থাকে।
অনিরুদ্ধ তারার অতি সাধারণ বর্ণালির কারণে এটি নক্ষত্রমণ্ডল বিদ্যায় ব্যবহৃত হয়। আগামী দশলক্ষ বছর পর এটি একটি লাল অতিদানব তারায় পরিনত হবে এবং অতিনবতারা হিসেবে বিস্ফোরিত হবে। এটি NGC 1990 বলয় দ্বারা পরিবেষ্টিত হয়ে আছে যা এই তারাটিকে আরো উজ্জ্বল করে প্রতিফলিত নীহারিকায় পরিনত করবে। এর নাক্ষত্রিক বায়ুর গতিবেগ ২০০০ কিমি/সে পর্যন্ত পৌঁছায় যার কারণে এটি সূর্যের তুলনায় ২০০ লক্ষ গুণ দ্রুত ভর হারাচ্ছে।
ভাওয়াল জাতীয় উদ্যান

ভাওয়াল জাতীয় উদ্যান বাংলাদেশের একটি অন্যতম গুরুত্বপূর্ণ জাতীয় উদ্যান। এই উদ্যানটি রাজধানী ঢাকা থেকে উত্তরে প্রায় ৪০ কিলোমিটার দূরে গাজীপুর জেলার গাজীপুর সদর ও শ্রীপুর উপজেলায় অবস্থিত। ১৯৭৪ সালে বাংলাদেশ বন্যপ্রাণী সংরক্ষণ আইন (১৯৭৪) আইন অনুসারে বাংলাদেশ সরকার ৫,০২২ হেক্টর (১২,৪০৯ একর) জায়গা জুড়ে পৃথিবীর অন্যান্য উন্নত দেশের মতো করে ভাওয়াল শালবনে এই উদ্যান গড়ে তোলে। তবে এটি ১৯৭৪ সালে প্রতিষ্ঠা পেলেও ১৯৮২ সালের আগে এটি আনুষ্ঠানিকভাবে জাতীয় উদ্যান হিসেবে ঘোষিত হয় নি।
ভাওয়াল জাতীয় উদ্যানে একসময় বাঘ, কালোচিতা, চিতাবাঘ, মেঘলা চিতা, হাতি, ময়ূর, মায়া হরিণ ও সম্বর হরিণ দেখা যেত। ১৯৮৫ সালে এ বনে খেঁকশিয়াল, গন্ধগোকুল, বেজি, কাঠবিড়ালী, গুই সাপ আর কয়েক প্রজাতির সাপ দেখা গেছে। একটি হিসাব অনুযায়ী, ভাওয়াল গড়ে ৬৪ প্রজাতির প্রাণী রয়েছে যার মধ্যে ৬ প্রজাতির স্তন্যপায়ী, ৯ প্রজাতির সরীসৃপ, ১০ প্রজাতির উভচর ও ৩৯ প্রজাতির পাখি রয়েছে। বনবিভাগ এ বনে অজগর, ময়ূর, হরিণ ও মেছোবাঘ ছেড়েছে। এছাড়া ২০১২ সালে ভাওয়াল জাতীয় উদ্যানে ১৬টি তক্ষক ছাড়া হয়।
ভাওয়াল জাতীয় উদ্যান মূলত ক্রান্তীয় পতনশীল পত্রযুক্ত বৃক্ষের বনভূমি। এ বনে ২২১ প্রজাতির উদ্ভিদ রয়েছে যার মধ্যে ২৪ প্রজাতির লতা, ২৭ প্রজাতির তৃণ, ৩ প্রজাতির পামজাতীয় বৃক্ষ, ১০৫ প্রজাতির ঔষধি, ১৯ প্রজাতির গুল্ম, ৪৩ প্রজাতির বৃক্ষ। শাল ("Shorea robusta") এ উদ্যানের প্রধান বৃক্ষ। অন্যান্য বৃক্ষের মধ্যে কাঁঠাল, আজুলি, কুম্ভী, গান্ধী গজারি ইত্যাদি উল্লেখযোগ্য। এছাড়া এ বনে কৃত্রিমভাবে ইউক্যালিপটাস আর রাবারের বনায়ন করা হয়েছে।
ভাওয়াল জাতীয় উদ্যান বাংলাদেশের আকর্ষণীয় একটি পর্যটন কেন্দ্র। এখানে বেশ কয়েকটি পিকনিক স্পট রয়েছে। স্পটগুলোর হলো "আনন্দ", "কাঞ্চন", "সোনালু", "অবকাশ", "অবসর", "বিনোদন"। এখানকার কটেজগুলো হলো: "বকুল", "মালঞ্চ", "মাধবি", "চামেলী", "বেলী", "জুঁই" ইত্যাদি। এখানে ১৩টি কটেজ ও ৬টি রেস্টহাউজ রয়েছে। রাত্রি যাপনের জন্য এখানে অনুমতি দেওয়া হয় না। পিকনিক স্পট কিংবা রেস্ট হাউস ব্যবহার করতে হলে বন বিভাগের মহাখালী কার্যালয় থেকে আগাম বুকিং দিতে হয়। ভাওয়াল জাতীয় উদ্যানে প্রবেশ ফি ২০ টাকা (২০২৪)। প্রতিবছর প্রায় ১৫,০০,০০০ দেশি-বিদেশি পর্যটক এখানে বেড়াতে আসেন।
জর্জ গ্যাব্রিয়েল স্টোকস

স্যার জর্জ গ্যাব্রিয়েল স্টোক্‌স, ১ম ব্যারনেট (১৩ই আগস্ট, ১৮১৯ - ১লা ফেব্রুয়ারি, ১৯০৩) একজন ব্রিটিশ পদার্থবিজ্ঞানী এবং গণিতজ্ঞ যিনি তরল পদার্থের সান্দ্রতা, বিশেষ করে বহুল ব্যবহৃত সান্দ্রতার নীতি, এবং স্টোকস উপপাদ্যের জন্য বিখ্যাত। সান্দ্রতার নীতি কোন তরলের মধ্যে একটি ঘন গোলকের গতি ব্যাখ্যা করে, আর স্টোকস উপপাদ্য ভেক্টর বিশ্লেষণের খুবই মৌলিক একটি উপপাদ্য। তিনি ১৮৪৯ সালে কেমব্রিজ বিশ্ববিদ্যালয়ে লুকাসিয়ান অধ্যাপক নিযুক্ত হয়েছিলেন, যে পদে একসময় আসীন ছিলেন আইজ্যাক নিউটন।
স্টোকস ১৮৪২ এবং ১৮৪৩ সালে তার প্রথম গবেষণাপত্র দুটি প্রকাশ করেন যাদের বিষয়বস্তু ছিল যথাক্রমে তরলের গতি এবং অসংনম্য তরলের ধ্রুব গতি। পরবর্তীতে ১৮৪৫ সালে গতিশীল তরলের ঘর্ষণ এবং স্থিতিস্থাপক কঠিন পদার্থের সাম্যাবস্থা ও গতি নিয়ে একটি গবেষণাপত্র লেখেন। ইংরেজি fluorescence (প্রতিপ্রভা) শব্দটি তার উদ্ভাবন, অতিবেগুনী রশ্মি গবেষণায় তিনি প্রতিপ্রভা প্রয়োগ করেন এবং দেখান যে কোয়ার্জ সাধারণ কাচের মত আচরণ করে না, সে অতিবেগুনী রশ্মির প্রতি স্বচ্ছ। তিনি আলোর তরঙ্গ তত্ত্বের অন্যতম সমর্থক ছিলেন এবং মনে করতেন ইথার বলে কিছু থাকতে হবে যার মধ্য দিয়ে আলো ভ্রমণ করে। ইথারের আচরণ নিয়ে অনেক দ্বিধা-দ্বন্দ্ব ছিল বলে তিনি প্রস্তাব করেছিলেন, ইথার অনেকটা মোমের মত আচরণ করে- এটি কঠিন তবে একটি ধীর কিন্তু ধ্রুব বল প্রয়োগ করলে তা প্রবাহিত হতে পারে, ঘূর্ণায়মান গ্রহগুলো তেমনই একটি বল প্রয়োগ করে। তিনি এও বলেছিলেন যে, গ্রহগুলো ঘর্ষণের কারণে তাদের সাথে কিছু ইথার টেনে নিয়ে যায়।
তিনি সমবর্তিত আলোর বর্ণনা দেয়ার জন্য কিছু প্যারামিটার প্রণয়ন করেন যেগুলোকে এখন স্টোকস প্যারামিটার বলা হয়। I, Q, U, V নামক চারটি প্যারামিটারের মাধ্যমে আলোর যেকোন সমবর্তন দশা ব্যাখ্যা করা যায়। এখন আমরা জানি, এগুলো যেকোন তড়িচ্চুম্বকীয় তরঙ্গের জন্যই প্রযোজ্য। ১৯৪৬ সালে সুব্রহ্মণ্যন চন্দ্রশেখর প্রথমবারের মত জ্যোতিঃপদার্থবিজ্ঞানে স্টোকস প্যারামিটার ব্যবহার করেন। বর্তমানে কোন জ্যোতির্বৈজ্ঞানিক উৎস থেকে আসা বিকিরণের সমবর্তন দশা স্টোকস প্যারামিটারের মান নির্ণয়ের মাধ্যমে পরিমাপ করা হয়।
চিত্রলেখা

চিত্রলেখা (Delta Orionis,δ Ori), যা সাধারণত মিনটাকা (منطقة) নামে পরিচিত, হলো ৯০০ আলোকবর্ষ দূরে কালপুরুষ নক্ষত্রমণ্ডলে অবস্থিত একটি তারা।
এই তারাটি আরও দুটি তারা ঊষা (Alnitak) এবং অনিরুদ্ধ (Alnilam)-এর সমন্বয়ে কালপুরুষের কোমরবন্ধ (Orion's Belt) গঠন করে, যা অন্যান্য অনেক নামেও সুপরিচিত। কালপুরুষ যখন মেরিডিয়ানের কাছাকাছি থাকে তখন দক্ষিণ গোলার্ধের আকাশে চিত্রলেখা তারাটি কালপুরুষ শিকারীর কোমরবন্ধের ডান পার্শ্বে দেখা যার।
চিত্রলেখা আসলে একটি তারাগুচ্ছ, যা কালপুরুষ শিকারীর কোমরবন্ধের ডান পার্শ্বে অবস্থিত এবং যার আপাত প্রভা ৭ এবং মূল গঠন থেকে ৫২" দূরে অবস্থিত। মূল তারাটি দুটি তারার সমন্বয়ে গঠিত, একটি অতিদানব তারা ও অপরটি তুলনামূলক ছোট কিন্তু উষ্ণ তারা। এই দুইটি তারা পরস্পর প্রতি ৫.৭৩ দিনে একবার প্রদক্ষিণ করে। দুটি তারার ঔজ্জ্বল্যই সূর্য থেকে ৯০,০০০ গুণ এবং ভর সূর্যের ২০ গুণ।
১৯০৪ সালে জনাথন হার্টম্যান তারাদুটির মাঝে একটি গ্যাসের চিকন বলয় আবিষ্কার করেন।
মোল দিবস

মোল দিবস রসায়নবিদরা ২৩শে অক্টোবর, সন্ধ্যা ৬:০২ থেকে সকাল ৬:০২ পর্যন্ত উদ্‌যাপন করে থাকেন, আমেরিকার রীতি অনুযায়ী ৬:০২ ১০/২৩ হিসেবে তারিখটি লেখা হয়। আভোগাদ্রোর সংখ্যা থেকে দিন এবং সময় নির্দিষ্ট করা হয়েছে, যা ৬:০২×১০ এর কাছাকাছি। এক মোল পদার্থের কণার (পরমাণু বা অণু) সংখ্যা সংজ্ঞা অনুযায়ী, এটি সাত ভিত্তিক এসআই এককের একটি।
১৯৮০ সালের শুরুতে "দ্য সায়েন্স টিচার" নামক প্রবন্ধ থেকে মোল দিবস কথাটি আসে। এই নিবন্ধটি দ্বারা অনুপ্রাণিত হয়ে, মরিস ওলার ১৫ই মে, ১৯৯১ সালে, "জাতীয় মোল দিবস সংস্থা" প্রতিষ্ঠা করেন।
যুক্তরাষ্ট্র, দক্ষিণ আফ্রিকা, অস্ট্রেলিয়া এবং কানাডার বিভিন্ন বিদ্যালয় শিক্ষার্থীদের রসায়নের প্রতি আগ্রহী করতে মোল দিবস পালন করা হয়।
কিছু স্কুল ২৩শে অক্টোবরের তারিখ থেকে মোল সপ্তাহ উদ্‌যাপন করে।
কাপ্তাই জাতীয় উদ্যান

কাপ্তাই জাতীয় উদ্যান বাংলাদেশের রাঙ্গামাটি জেলায় অবস্থিত একটি অন্যতম জাতীয় উদ্যান। উদ্যানটি ১৯৯৯ খ্রিষ্টাব্দে বাংলাদেশ বন ও পরিবেশ অধিদপ্তর কর্তৃক ৫,৪৬৪ হেক্টর বা ১৩,৫০০ একর জায়গা জুড়ে প্রতিষ্ঠিত হয়।
এই উদ্যানে ১৮৭৩, ১৮৭৮ এবং ১৮৭৯ খ্রিষ্টাব্দে বৃক্ষায়ন করা হয়েছিল, আর তারই ফলশ্রুতিতে এখানে গড়ে উঠেছিল একটি ক্রান্তীয় অতিবৃষ্টি অরণ্য। এই উদ্যানের প্রাণীবৈচিত্র্যের মধ্যে রয়েছে সম্বর হরিণ, মায়া হরিণ, হাতি, বন বিড়াল, মেঘলা চিতা, চশমাপরা হনুমান, মুখপোড়া হনুমান, উল্লুক প্রভৃতি। উদ্যানে রয়েছে দুটো রেস্টহাউজ। উদ্ভিদের মধ্যে আছে বাংলাদেশের প্রায় অর্ধেক বন্যপ্রাণী এই উদ্যানে থাকে। বিপন্ন প্রজাতির বেশ কিছু পাখির সন্ধান এখানে পাওয়া যায়।
এখানে রয়েছে ৬২ প্রজাতির স্তন্যপায়ী, ৭৪ প্রজাতির সরীসৃপ, ৩৮ প্রজাতির উভচর প্রাণী এবং ৩৫৮ প্রজাতির পাখি ও ২২১ প্রজাতির প্রজাপতি রয়েছে। উদ্ভিদের মধ্যে আছে সেগুন, জারুল, গামারি ও কড়ই গাছ, চাপালিশ, চম্পা, সোনালু, চালতা, চিকরাশি, শাল, শিলকড়ই, ধারমারা, গামারি, অর্জুন, আমলকি, আমড়া, বহেরা, বাজনা, বড়ই, পিটরাজ, পিটাল, বাঁশপাতা, বৈলাম, নাগেশ্বর, হিজল, উদল, উরিয়া, লোহাকাঠ ইত্যাদি।
২০১৬ এর আগস্ট পর্যন্ত এখানে ১৭ প্রজাতির বিপন্ন প্রাণি ছিল। বিপন্ন প্রজাতির মধ্যে আছে মেঘলা চিতা, উল্লুক, আসামি বানর, কাঠময়ূর, ধূসর মুকুটওয়ালা ছোট কাঠঠোকরা, ক্ষুদে মাছরাঙ্গা, বিরল সাপ ও কচ্ছপ এবং বিরল প্রজাতির ব্যাঙ। নতুন প্রজাতির মধ্যে আছে এছাড়া এ উদ্যানে নতুন প্রজাতির পাখি ‘বড় নীল চটকের । 
অতিরিক্ত কাঠ সংগ্রহ, বনে আগুন এবং পর্যটনের অনিয়ন্ত্রিত বিকাশ এই বনের প্রধান হুমকি।
এই উদ্যানে প্রবেশ করতে টিকেট ক্রয় করতে হয়।
এই উদ্যানে প্রবেশ করতে টিকেট ক্রয় করতে হয়।
কাপ্তাইয়ের কিছু জীববৈচিত্র নিম্নরূপ